Stiže frankfurtski sajam tekstilstva „Heimtextil“ › Made-in-Germany.rs\nPod sloganom „Break the date, save the date“, u Frankfurtu se od 12. do 15. januara održava sajam kućnog i ugovornog tekstila „Heimtextil“, koji će okupiti oko 3.000 izlagača iz čitavog sveta i više od 70.000 posetilaca iz struke.\nKako je saopšteno je iz kompanije „Zodax“, zvaničnog zastupnika sajma „Messe Frankfurt GmbH“, Heimtextil će biti prva izložba u ovoj godini, koja će otvoriti sezonu sajmova i diktirati trendove u tekstilnoj industriji za predstojeća dešavanja u celom svetu. Radi lakše organizacije izlagača i posetilaca, ovogodišnji sajam tekstilstva će biti podeljen po proizvodnim grupama.\nHeimtextil nije izložba koja okuplja samo arhitekte, dizajnere, dobavljače, trgovce, industrijalce iz ove oblasti, već unosi duh inovativnosti i najavljuje šta će biti aktuelno tokom predstojećih sezona. Kompanija „Messe Frankfurt“ insistira da sastavni deo marketinških kampanja izlagača bude i predstavljanje inovacija. Uz to pruža i podršku mladim talentima, prenosi „eKapija“.\nSvi posetioci i izlagači, ukoliko to žele, mogu prisustvovati velikom broju radionica i predavanja u kojima će učestvovati vodeći svetski stručnjaci i dizajneri. „Messe Frankfurt“ u okviru ovog sajma organizuje i veliki broj takmičenja, dodela nagrada, ali i kampova za studente koji će uz učešće dobiti i mogućnost direktnog predstavljanja vodećim tekstilnim preduzetnicima.\nRadno vreme sajma „Heimtextil“ je svakim danom od 9 do 18 sati, a poslednjeg dana od 9 do 17 sati. Više informacija na www.messefrankfurt.rs ili www.zodax.rs


source.ba | NATO jača istočnoevropski bok, Rusija osuđuje 'histeriju'\nNATO jača istočnoevropski bok, Rusija osuđuje 'histeriju'\n?NATO je u ponedjeljak saopćio da stavlja snage u pripravnost i pojačava istočnu Evropu s još brodova i borbenih aviona, što je Rusija osudila kao eskalaciju tenzija oko Ukrajine, prenosi Reuters.\nSergej Rjabkov: Pristupanje Finske i Švedske u NATO će biti greška s 'dalekosežnim posljedicama'\nMoskva ponovo prijeti: Ako se NATO približi ruskoj granici preduzet ćemo odgovarajuće mjere\nPozdravljajući niz raspoređivanja koje su članice alijanse najavile posljednjih dana, generalni sekretar NATO-a Jens Stoltenberg rekao je:\n"NATO će nastaviti da preduzima sve potrebne mjere za zaštitu i odbranu svih saveznika, uključujući jačanje istočnog dijela alijanse".\nTaj potez je bio još jedan signal da se Zapad sprema da Rusija napadne svog susjeda nakon što je okupila oko 100.000 vojnika nadomak ukrajinske granice, iako Rusija poriče bilo kakvu namjeru invazije. Nakon što je projektirala krizu okružujući Ukrajinu snagama sa sjevera, istoka i juga, Moskva sada navodi odgovor Zapada kao dokaz koji podržava svoj narativ da je Rusija meta, a ne pokretač agresije, piše agencija Reuters.\n"Što se tiče konkretnih akcija, vidimo izjave Sjevernoatlantske alijanse o pojačanju, povlačenju snaga i resursa na istočni bok. Sve to dovodi do toga da tenzije rastu", rekao je portparol Kremlja Dmitrij Peskov.\n"Ovo se ne dešava zbog onoga što mi, Rusija, radimo. Ovo se sve dešava zbog onoga što NATO i SAD rade i zbog informacija koje šire."\nOptužio je Zapad za "histeriju" i objavljivanje informacija "prošaranih lažima". Globalna tržišta dionica su klizila jer je mogućnost ruskog napada ugušila potražnju za rizičnijom imovinom kao što je bitkoin, i ojačala dolar i naftu. Rublja je dosegla najniži nivo u 14 mjeseci u odnosu na dolar, a ruske dionice i obveznice su oslabile.\nSjedinjene Države i Evropska unija, oprezne u pogledu namjera Rusije otkako je zauzela Krim i podržala separatiste koji se bore protiv vladinih snaga u istočnoj Ukrajini 2014. godine, rekle su Rusiji da će se suočiti sa teškim kaznama ako izvrši invaziju. Danska je rekla da je EU spremna uvesti "nikad viđene" ekonomske sankcije, a ministri vanjskih poslova EU na sastanku u Briselu rekli su da će poslati jedinstveno upozorenje Moskvi.\nIzvor iz ruske delegacije rekao je da će se politički savjetnici iz Rusije, Ukrajine, Francuske i Njemačke sastati u srijedu u Parizu kako bi razgovarali o rješavanju sukoba u istočnoj Ukrajini, u kojem je od 2014. godine ubijeno oko 15.000 ljudi. Prethodni napori nisu donijeli nikakav napredak .\nTagovi: Ukrajinam sukobiRusijaistočnoevropski boknapetostNATO


Ozonpress : internet portal – otvoreno o svemu 14/12/2020 - Ozonpress : internet portal - otvoreno o svemu\nOd 1. decembra do danas preminula su 62 kovid pacijenta u Moravičkom okrugu, izjavio je danas šef Radnog tima za praćenje širenja korona virusa na području Čačka Dr Mihailo Luković.\n“Ovo je rat u najbrutalnijoj formi. Nemam šta dalje da pričam”, izjavio je Dr Luković.\nDodao je da su u poslednja 24 sata na kovid odeljenjima Opšte bolnice u Čačku preminula dva pacijenta, oba iz Čačka, kao i da je bilo 214 pregleda od čega 120 prvih, 17 prijema i sedam otpusta.\nTrenutno se na lečenju u kovid paviljonima nalazi 209 pacijenata, 42 su smeštena u privremenu bolnicu u palvoj hali, a šestoro je na repsiratoru.\nNaveo je da je juče u kovid ambulantama Doma zdravlja u Čačku bilo 148 prvih prgleda i taj broj je u opadanju, kao i procenat zaraženih koji je u protekla četiri dana išao silaznom piutanjom (39,5%, 34,7%, 31,6%), ali je juče bio 42% zbog ciljanog testiranja u Ivanjici.


Možda vam je ovo ime poznato s obzirom na to da smo se sa timom iza ovog startapa upoznali još u martu prošle godine. Već tada su imali jasan plan kako bi njihov proizvod (specijalan eko sprej za hranu) mogao da se koristi na domaćem tržištu ali i šire s obzirom na veliku efikasnost koju nudi, a koja bi mogla i te kako da promeni industriju distribucije i proizvodnje hrane.\nPotencijal koji B-Fresh Technologies ima, prepoznao je stručni žiri OTP Generator Zero konkursa koji je na kraju u snažnoj konkurenciji talentovanih timova koji su predstavljali svoju ideju, na kraju izabrao upravo pomenuti startap kao pobednika.\nI dok ovaj tim još sumira utiske sa takmičenja i pravi plan za dalje unapređenje proizvoda i poslovanja, mi smo iskoristili priliku da ponovo popričamo sa dr Zoricom Branković koja je CEO B-Fresha i koja nam detaljnije govori o narednim planovima startapa koji se zasnivaju na prodaji postojećeg i radu na razvoju novih proizvoda u budućnosti.\nPočetak prodaje i distribucije proizvoda na tržište\nDa se dosta toga promenilo od našeg poslednjeg razgovora, pokazuje i to da je B-Fresh u proteklih godinu dana imao konstantan razvoj i napredak. Pre svega, otvorili su proizvodni pogon u Arilju, a kroz Projekat koji finansira Fond za inovacionu delatnost iz Pretpristupnih fondova Evropske unije i budžeta Republike Srbije sa razdela Ministarstva prosvete, nauke i tehnološkog razvoja, nedavno su obezbedili sredstva za nabavku pilot postrojenja za proizvodnju njihove biopolimerne emulzije, odnosno B-Fresh spreja. Zorica tom prilikom ističe sledeće:\nPočela je i prodaja B-Fresh spreja, koja je još uvek skromna, ali konstantno raste. Očekujemo još veću potražnju, jer smo pokrenuli i online prodaju, ali i povećali naše prisustvo na društvenim mrežama. Jednostavno je potrebno da se tržište upozna sa našim proizvodom. U prethodnoj godini smo imali još jedan grant iz programa “EIT Climate KIC” koji finansira Evropska unija, a ove godine smo pobedili na takmičenju Generator Zero koje je organizovala OTP Banka.\nSva ova sredstva su nam između ostalog pomogla da nastavimo sa zaštitom intelektualne svojine, odnosno da pokrenemo zaštitu i u Kanadi i SAD. Mislimo da ćemo nakon završetka projekta sa Fondom za inovacionu delatnost biti mnogo spremniji i za razgovore sa investitorima u cilju podizanja kapaciteta i izlaska na evropsko tržište.\nNaime, kako nam je naša sagovornica otkrila, B-Fresh sprej za produženje roka trajanja svežeg voća i povrća se nije menjao, osim što se proširila ponda u smislu različitih pakovanja prilagođenih različitim potrebama kupaca, a i potrebama domaćinstava.\nPrema Zoričinim rečima, ono što B-Fresh Technologies trenutno priprema kao novi proizvod jesu B-Fresh stikeri za produženje roka trajanja voća i povrća, a koji su namenjeni za mala pakovanja, na primer do 500g, kao i za automatske linije za pakovanje. “To je ponovo inovativan proizvod naše kompanije, originalan i praktičan za upotrebu. Naime, naši kupci će jednostavno moći da odlepe stiker i zalepe ga na zid ili poklopac ambalaže”, kaže Zorica i objašnjava sledeće:\nStikeri će u sebi sadržati B-Fresh emulziju i imaće istu funkciju kao i sprej, koji se u praksi pokazao kao najbolje rešenje za velike ambalaže, gajbice i posebno papirnu i kartonsku ambalažu. B-Fresh stikeri su u prototip fazi i trenutno radimo na projektovanju pilot proizvodne linije za stikere.\nB-Fresh se ne zaustavlja što se tiče razvoja, pa su u pripremi novi proizvodi iz oblasti zaštite bilja. Mi naravno ostajemo verni poljoprivredi i potrebama svih aktera u lancu proizvodnje i distribucije hrane, a takođe ostajemo i verni ideji da naši proizvodi budu ekološki i da doprinose zaštiti životne sredine.\nOno što je takođe bitno napomenuti kada govorimo o ovom proizvodu, jeste da je B-Fresh jedinstven na tržištu, jer njegova primena zaista nije ograničena na određenu vrstu pakovanja ili proizvoda, već se mogu aplicirati na sve vrste ambalaže i ne nanose se direktno na voće i povrće.\nZorica nam tom prilikom otkriva da ono što B-Fresh izdvaja od konkurencije je upravo ta doslednost u naporima da njihovi proizvodi zaista donose, ne samo finansijsku korist klijentima, već i da daju doprinos celom društvu kroz smanjenje zagađenja životne sredine.\nNa tržištu uskoro novi B-Fresh proizvod namenjen poljoprivrednicima\nU nastavku našeg razgovora smo saznali da nisu samo pomenute promene novost koja nam dolazi iz ovog startapa, već je ovde reč i o značajnom rastu tima koji stoji iza B-Fresh-a. Naime, zahvaljujući našoj sagovornici smo saznali da je osim troje istraživača iz oblasti nauke o materijalima koji su osnovali B-Fresh Technologies, a to su pored Zorice i dr Goran Branković, sadašnji direktor i dr Jovana Ćirković, tim dobio i nove članove.\nB-Fresh sprej se nije menjao, osim što se proširila ponda u smislu različitih pakovanja prilagođenih različitim potrebama kupaca.\nStartapu su se tako priključili i dr Bojana Simović, koja je takođe naučnica iz oblasti nauke o materijalima, a tu je i Aleksandar Gajić, novi komercijalni direktor. Pored toga, u međuvremenu je stigao i jedan inženjer proizvodnje, kao i inženjer procesne tehnike. Zorica veruje da će paralelno sa razvojem B-Fresh Technologies-a rasti i potrebe za novim članovima u narednom periodu.\nVeliki zamajac za dalji razvoj poslovanja pomenutog startapa bila je pobeda na OTP Generator Zero takmičenju, a naša sagovornica dodaje da je velika čast pobediti na jednom tako ozbiljnom takmičenju i to u fenomenalnoj konkurenciji kakva je bila ove godine:\nPosebno nam je drago da su prepoznati naši napori u očuvanju životne sredine, kao i tržišni potencijal naše kompanije. Novčana nagrada je zaista važna, obezbediće nam neophodna sredstva za dalji razvoj i već je pomogla da, na primer, prijavimo patent u Kanadi. Želim da istaknem još jedan aspekt ove pobede, a to je kontinualna podrška koju nam pruža OTP banka u našim marketinškim aktivnostima i promociji naše kompanije. što je za nas izuzetno važno u ovom stadijumu našeg razvoja.\nU narednom periodu, B-Fresh Technologies priprema nekoliko novih proizvoda koji su svi zasnovani na njihovoj biopolimernoj emulziji, a to su B-Fresh stikeri i sredstva za zaštitu bilja, a posebno treba istaći da su završeni testovi u realnim uslovima za proizvod koji štiti poljoprivredne kulture od puževa, po principu repelenta.\n“Za ovaj proizvod nas čeka proces dobijanja neophodnih dozvola i nadamo se da će se uskoro naći na tržištu. Što se tiče prodaje B-Fresh spreja, u pregovorima smo sa jednom kompanijom koja bi bila naš generalni distributer na srpskom, ali i nekim drugim tržištima. Tim naravno mora da nastavi da raste da bi se ispratio razvoj kompanije. Nadamo se da ćemo kao i do sada uspeti da ostvarimo sve naše planove”, zaključila je Zorica na kraju.


Upućena tužba: Vlada RS-a od Federacije BiH traži 17,65 miliona eura | BiH | Al Jazeera Balkans\nUpućena tužba: Vlada RS-a od Federacije BiH traži 17,65 miliona eura\nU tužbi predatoj Sudu BiH navodi se dug od raspodjele prihoda od indirektnih poreza.\nUporedo s lišenjem slobode, na osnovu zahtjeva Tužilaštva i naredbe Suda Bosne i Hercegovine obavljaju se pretresi objekata koje koristi osumnjičeniFena/Ilustracija\nVlada bh. entiteta Republika Srpska uputila je danas Sudu Bosne i Hercegovine tužbu protiv Federacije BiH zbog duga od raspodjele prihoda od indirektnih poreza u vrijednosti od oko 17,65 miliona eura.\n„Tužba je podnijeta radi naknade štete od 34.571.047 KM i odnosi se na period od jula 2017. do decembra 2018. godine“, saopšteno je iz Biroa Vlade RS za odnose s javnošću prenosi agencija Beta.\nU obrazloženju je navedeno da Republika Srpska podnosi tužbu protiv Federacije BiH radi naknade štete zbog „neodobravanja nespornih prijedloga odluka o obračunu koeficijenata za raspodjelu indirektnih poreza od jula 2017. godine do decembra 2018. godine i prijedloga obračuna drugog privremenog poravnanja između entiteta za 2017. godinu“.\n'Novac koji pripada RS-u ide na račun FBiH'\nInstitucije Republike Srpske dale su saglasnost na tužbu koju je pripremilo Pravobranilaštvo Republike Srpske, navedeno je iz Vlade entiteta RS.\nNaglašeno je da se, zbog neusvajanja novih koeficijenata za raspodjelu sredstava od indirektnih poreza, novac koji pripada Republici Srpskoj sliva na račun Federacije BiH.\n„Vlada Republike Srpske bila je spremna i otvorena za saradnju, ali je, zbog opstrukcija Ministarstva finansija Federacije BiH i izostajanja rješenja, s ciljem zaštite budžeta i prava građana RS-a, zatražila nadokandu štete sudskim putem“, navedeno je u saopštenju.\nBiH: Privredna društva se registruju kao udruženja da bi izbjegla porez


Stevanović: Treba odustati od zaključaka u 'slučaju Dragičević' - ISTOK - www.istokrs.com | Vijesti iz Istočne Hercegovine\nHome /Info/Društvo/Stevanović: Treba odustati od zaključaka u ‘slučaju Dragičević’\nŠefica Kluba poslanika Demokratskog narodnog saveza (DNS) u Narodnoj skupštini RS-a Spomenka Stevanović smatra da Anketni odbor, ali i poslanici vladajuće većine treba da odustanu od zaključaka u “slučaju David Dragičević”.\nOna je ustvrdila da do toga treba da dođe, jer je Okružno javno tužilaštvo Banja Luka otvorilo istragu u ovom predmetu.\nNa novinarsku konstataciju da ta odluka nije saopćena iz tužilaštva, ona je navela da je “objavljena na društvenim mrežama” i da je ona ubijeđena da je ta odluka donesena.\n– Ja ću kao šefica Kluba DNS-a danas razgovarati sa članovima anketnog odbora i našim koalicionim partnerima. Time bi Narodna skupština pokazala visok nivo odgovornosti te da ne postoje oni koji jesu za otkrivanje istine u ovom slučaju i oni koji nisu – ustvrdila je Stevanović novinarima u parlamentu RS-a.\nTreći njen prijedlog je da se, kako je navela, objedine zaključci i Anketnog odbora i vladajuće većine.\nAnketni odbor je većinom glasova, uz uzdržan stav zamjenika predsjednika Odbora Drage Kalabića (SNSD), ocijenio u zaključcima da postoji osnov sumnje da je 21-godišnji mladić David Dragičević ubijen te da očekuju da se o ovom pitanju što hitnije odredi tužilaštvo.\nS druge strane, poslanici vladajuće većine u RS-u, među kojima je i DNS, sinoć su saopćili svoje zaključke u kojima se navodi da izvještaj Anketnog odbora neće dobiti njihovu podršku, jer bi, kako su naveli, njegovim prihvatanjem parlament izašao iz okvira svojih ustavnih nadležnosti.


Tag / Dvejn Vejd / Vesti online\nNBA: Pobede San Antonija, Njujorka i Bostona\nKošarkaši San Antonija pobedili su prošle noći na gostujućem terenu Los Anđeles Lejkerse sa 125:109 i ostvarili 11. uzastopnu pobedu u NBA ligi.\nNBA: Pobede Klipersa, Majamija i San Antonija\nKošarkaši Los Anđeles Klipersa pobedili su noćas Klivlend sa 102:80 i ostvarili 11. uzastopnu pobedu u NBA ligi.\nKlipersi naneli najteži poraz Lejkersima u istoriji!\nKošarkaši San Antonija pobedili su noćas na svom terenu Majami sa 111:87 i ostvarili petu uzastopnu pobedu u NBA ligi.\nNBA: Majami bolji od Orlanda, Raduljica nije igrao\nU noći između subote i nedelje odigrano je devet utakmica u NBA ligi, a sigurne pobede ostvarili su Majami, Indijana, Bruklin i LA Klipersi.\nNBA: Pobede Majamija, Vašingtona, Bruklina i Indijane\nKošarkaši Majamija pobedili su noćas na svom terenu Njujork sa 108:82 i ostvarili šestu uzastopnu pobedu u NBA ligi.\nPrvi javno deklarisani gej igrač zaigrao u NBA\nNBA: Pobede Majamija, Denvera i Golden Stejta\nKošarkaši Majamija pobedili su noćas na gostujućem terenu Oklahomu sa 103:81 i ostvarili četvrtu uzastopnu pobedu u NBA ligi.\nNBA: Pobede Portlanda i Majamija\nKošarkaši Portlanda pobedili su noćas na svom terenu Denver sa 110:105 i prekinuli niz od dva poraza u NBA ligi.


BEOGRAD - Kompanija 'Mobtel', jedan od glavnih izvora finansiranja BK grupe, ovih dana je tema istraživanja policijskih i istražnih organa, a ugovor između 'BK trejda' Moskva i JP PTT, po kome BK kompanija poseduje 51 odsto, a PTT 49 odsto 'Mobtela' biće verovatno predmet revizije, zbog sumnje da je BK grupa svoj ulog prikazala višestruko većim od stvarnog. Prema prvim nezvaničnim informacijama, nakon istrage, čiji se završetak očekuje za tri-četiri nedelje, BK grupi će ostati umesto sadašnjih 51, između deset i 15 odsto učešća u 'Mobtelu'. Osim toga, od BK grupe biće traženo da vrati deo dobitaka za proteklih sedam godina, koje je ostvarila na osnovu većeg učešća u 'Mobtelu'.\nUgovor između PTT i 'BK trejda' Moskva potpisan je u aprilu 1994. godine, i između ostalog predviđao je da obe kompanije unesu u novu kompaniju 130 miliona dolara, i to tako da PTT uloži infrastukturu, a 'BK trejd' 66,350 miliona dolara u novcu i opremi za mobilnu telefoniju. Umesto pomenutih 66,3 miliona, prema prvim nezvaničnim informacijama, BK kompanija uložila je 17 miliona dolara i to kupujući opremu od kompanije 'Erikson'. Suma od 17 miliona jasno se vidi iz faktura koje je kompanija 'Erikson' poslala na zahtev našeg MUP-a (taksativno je nabrojano sve kupljeno: četiri repetitora, 150 metara kablova, četiri centrale...), dok fakture koje je BK grupa predstavila PTT-u predstavljaju falsifikate bez nabrojane opreme i sa konačnim iznosom od 66 miliona dolara. Ono što je nesporno jeste uplata BK grupe u iznosu od milion dolara u kešu, što je zajedno sa navodnom kupovinom opreme vredne 67 miliona dolara bilo dovoljno za vlasništvo nad 51 odsto akcija u 'Mobtelu'. Zanimljivo je da je prethodnih godina 'Mobtel' prikazivao dobitak u stalnom usponu (dva miliona dolara godišnje, pa pet miliona dolara...), dok je za 2000. godinu prijavljeni gubitak 'Mobtela' iznosio 16,4 milijardi dinara. Krivična odgovornost kako saznajemo tražiće se kako do onih koji su falsifikovali fakture o kupljenoj opremi, ali i od onih koji su u PTT-u dozvolili grubo kršenje ugovora i ogromnu štetu za državu.


Mesi je, podsetimo, u tabor "svetaca" iz francuske prestonice stigao kada njegov voljeni klub Barsa - u kojoj je stasavao i u kojoj je postao jedan od najboljih igrača svih vremena, nije mogao više da ga zadrži zbog ogromnih finansijskih problema u koje je upao.\nAli boravak u PSŽ-u nije baš bio "kao iz snova", što su se nadali i Mesi i navijači pariskog kluba: posle 34 trofeja sa Barselonom (uključujući i četiri Lige šampiona), u novoj ekipi osvojio je zasad "samo" jednu titulu prvaka Francuske. Za jednu sezonu to možda i nije loše, ali priželjkivao je i Mesi i svi oko njega da će haranje svetskim fudbalom, uz Kilijana Mbapea i Nejmara pokraj njega na terenu, prosto postati "normalno".\nNije se to desilo i... Rastanak se primakao.\nPrema pisanju španske "Marke", koja se poziva na kolege iz Direkt TV-a, 34-godišnji Argentinski as će se sledećeg leta, 2023. godine, kada mu i istekne dvogodišnji ugovor sa Pari Sen Žermenom, preseliti u američku MLS ligu.\nTačnije, u Inter iz Majamija, čiji je gazda nekadašnji engleski fudbaler Dejvid Bekam.\nDejvid Bekam / FOTO: AP\nAko se zaista desi da Mesi napusti evropski fudbal, biće to kraj jedne ere fudbala.\nJer, igrajući u Evropi, Lionel Mesi je osam puta dobijao nagradu za najboljeg igrača na svetu, bravurama i ponašanjem postao je uzor mnogim mladim igračima, a driblinzima, golovima i uspesima obeležio deceniju i po fudbalskih zbivanja na "starom kontinentu".\nAko je za utehu onima koji bi voleli da Leo završi karijeru "tu negde, blizu", a ne u američkoj ligi, postoji i informacija "Diario sporta", na koju se poziva "Dejli miror", a koja glasi da Mesi, zapravo, još uvek nije doneo konačnu odluku da će se u Inter iz Majamija stvarno preseliti kada mu se završi ugovor sa PSŽ-om.\nFK PSŽ fudbalski transferi Lionel Mesi FK Inter Majami Lionel Mesi vesti


RAD KOORDINATORA ZA ROMSKA PITANJA U CENTRU ZA SOCIJALNI RAD OPŠTINE STARA PAZOVA – csr-starapazova\nRAD KOORDINATORA ZA ROMSKA PITANJA U CENTRU ZA SOCIJALNI RAD OPŠTINE STARA PAZOVA\nSastanak predstavnika lokalnih institucija o mogućnostima za unapređenje položaja Roma u opštini Stara Pazova\nU sredu, 5. februara 2020. godine, u prostorijama Centra za socijalni rad opštine Stara Pazova održan je sastanak predstavnika institucija o mogućnostima za unapređenje položaja Roma u opštini Stara Pazova. Sastanak je održan na inicijativu koordinatora za romska pitanja Milane Radu koja je angažovana u Centru za socijalni rad opštine Stara Pazova na period od 6 meseci počev od 15. januara 2020. godine u okviru projekta Pokrajinskog sekretarijata za socijalnu politiku, demografiju i ravnopravnost polova.\nSastanku su, pored predstavnika Centra za socijalni rad opštine Stara Pazova – rukovodioca Službe za pravne poslove Zlate Bjelić, socijalnog radnika na materijalnim davanjima Ane Obradović i koordinatorke za romska pitanja Milane Radu, prisustvovali koordinator Kancelarije za inkluziju Roma pri Opštini Stara Pazova Aleksandar Balinović, pedagoški asistent OŠ „Milan Hadžić“ Vojka Zorica Jovanović i zdravstveni medijator Jelena Nikolić. Cilj sastanka je bio upoznavanje učesnika sa radom koordinatora za romska pitanja u Centru za socijalni rad i zadacima koje će obavljati za vreme svog angažovanja koji se odnose na formiranje lokalne mreže saradnika, kreiranje baze podataka o brojnom stanju, socijalnom statusu, problemima i potrebama lokalne romske zajednice i iniciranje i predlaganje mera za unapređenje položaja Roma u opštini Stara Pazova. Na sastanku su zajednički sagledani neki od mogućih pravaca rada koordinatora za romska pitanja koji se odnose na prikupljanje podataka od zdravstvenih i vaspitno-obrazovnih ustanova, osnaživanje Roma kroz socio-edukativni rad i pružanje podrške u sferama obrazovanja i zapošljavanja. Učesnici sastanka su postigli dogovor o nastavku saradnje kroz održavanje periodičnih sastanaka u cilju razmene informacija i dogovora o zajedničkim aktivnostima.\nAngažovanje koordinatora za romska pitanja u Centru za socijalni rad trebalo bi da doprinese stvaranju uslova za unapređenje usluga socijalne zaštite za pripadnike romske populacije u opštini Stara Pazova i pruži podsticaj daljoj saradnji lokalnih partnera koji se bave romskim pitanjima.


Rakulj: Tražimo povećenje penzija od 1. oktobra! - mojKontakt portal - Radio Televizija Kontakt\nUdruženje penzionera Republike Srpske uputiće Vladi zahtjev da od 1. oktobra budu povećane penzije, izjavio je danas predsjednik ovog udruženja Rade Rakulj.\n„Na pet održanih sjednica regija plebiscitarno smo prihvatili da se uputi zahtjev Vladi Srpske da od 1. oktobra penzije moraju biti povećane. Očekujemo da ćemo prisustvovati sjednici Vlade i vidjeti kakva je sudbina ovog našeg zahtjeva“, rekao je Rakulj.\nOn je dodao da Udruženje penzionera nema odluku kojom bi bilo definisano koliko povećanje penzija se zahtijeva.\n„Ima vlast odluku kako je povećavala službenicima plate, pa ćemo ići prema nekom uređenom pristupu države, društva prema svim građanima. Gdje ćemo stići, dokle ćemo stići, vidjećemo“, rekao je Rakulj.\nOn je naveo da Udruženje penzionera Republike Srpske još nema odgovora Vlade Republike Srpske na potraživanje imovine.\n„Tražimo da se imovina kojom se služe udruženja penzionera i koja je za njih rađena vrati udruženjima na korištenje, a danas se vodi kao imovina Republike data na upravljanje i korištenje Fondu za penzijsko-invalidsko osiguranje Republike Srpske“, podsjetio je Rakulj.\nUpravni odbor Udruženja penzionera Republike Srpske održao je danas sjednicu na Mrakovici, prenose agencije.\nRaduljica potvrdio: Idem u kineski Šandong


Vodovod kreće sa radovima u Karadjordjevoj | VAmedia - info portal\n07/05/2015 07/05/2015 Нема коментара на Vodovod kreće sa radovima u Karadjordjevoj\nNakon skidanja asfaltnog zastora u Karadjordjevoj ulici radove počinje valjevski “Vodovod”. Programom rada predvidjeno je da njihovi radovi traju desetak dana.\nU okviru rekonstrukcije Karadjordjeve ulice planirana je zamena kućnih priključaka na vodovodnu mrežu, zamena priključaka individualnih objekata na kanalizacionu mrežu i rekonstrukcija jednog dela kanalizacione mreže. Iz JKP “Vodovod” najavljuju da će na gradilištu će biti angažovane sve raspoložive ekipe kako bi posao bio što pre završen, tako da je predviđeno da sve traje 10 radnih dana. Vrednost radova je oko dva miliona dinara.


Zbog krađe paketa u Srbiji, više nema kupovine preko poznatih svetskih online platformi – Pirot Info\nHome/DRUŠTVO/Zbog krađe paketa u Srbiji, više nema kupovine preko poznatih svetskih online platformi\nPirot Info Follow on Twitter Send an email 26.07.2020.\n0 667 2 minuta čitate\nEfektiva, organizacija potrošača, objavila je da su ove kompanije prestale da isporučuju robu za Srbiju zbog masovnih krađa paketa koje su se dešavale u Pošti Srbije.\nMi iz Srbije možemo da kupimo samo artikle do 4,99$ jer su se kineski trgovci preračunali da te male štete mogu da podnesu. Ako hoćete recimo, da kupite termos bocu od 8,77$ koja se ranije dobijala sa besplatnom dostavom, sada je najjeftinija dostava 37 $ a obično ni to ne daju već možemo samo da kupimo uz plaćanje DHL-u 142,07$.\nDokaz, slika u prilogu!\nVest preuzeta sa portala „Ozon Press“\nKOMS: Milioni iz ministarstva samo sa mlade u Beogradu, ostali zaboravljeni\nJoš jedan podvig pecaroša Miloša Ćirića:Pastrmka kao cepanica


Državna odgovornost prema Romima - Opre Roma Srbija\nDržavna odgovornost prema Romima\nPočetna Naše Priče Državna odgovornost prema Romima\nU Srbiji je 15. marta uvedeno vanredno stanje, stanje na koje naša država u trenutku nije bila spremna. Suočeni sa realnošću, kod gradjana Republike Srbije javlja se strah i pitanje opstanka za život u toku vanrednog stanja, gradjanima se zabranjuje kretanje, u potpunosti se menja način života.\nOvakvo vanredno stanje ostavlja posledicu po sve gradjane, ali sada se postavlja pitanje šta je sa romskom zajednicom? Da li je romska zajednica bila spremna da bude suočena sa problemom vanrednog stanja? Da li su Romi zaista bili spremni na sve poteškoće koje je vanredno stanje prouzrokovalo i da li je naša država bila dovoljno odgovorna prema gradjanima romske nacionalnosti?\nS obzirom da Opre Roma predstavlja glas romske zajednice, hteli smo da čujemo šta Romi I Romkinje kažu u toku vanrednog stanja i u doba pandemije. Opre Roma Srbija je pokret koji zastupa interese zajednice i to tako što pita zajednicu šta je ono što je zajednici u ovom trenutku u susretu sa pandemijom najpotrebnije I ko su najugroženiji. Održani su online dijalozi i došli smo do zaključka da je jedan od najvećih problema predstavlja neodgovornost države, gde čak I u ovim uslovima, romska naselja nisu obezbedjena vodom I strujom. Ljudi koji u 21. veku nemaju vodu I struju koja predstavljaju osnovna ljudska sredstva kako bi jedna prosečna porodica opstala u doba pandemije, ovim postupkom država ne obraća pažnju na najugroženije.\nKroz online dijaloge romska zajednica je pokazala inicijativu da želimo nešto da promenimo, želimo da se naš glas čuje, ali nam je zato potrebna pomoć institucija I državnih organa. Međutim romska zajednica nije podržana od strane institucija I od strane vlasti Republike Srbije. Naša inicijativa je bila da pošaljemo dopis institucijama koje se trenutno bave najugroženijimakao a to su: Crveni krst, Centr za socijalni rad I Lokalna samouprava. Takodje poslali smo I dopis predsedniku Republike Srbije, ali odgovor je izostajao sa te strane.\nKao pokret koji se I dalje širi I koji trenutno zastupa interese romske zajednice I radi na uključivanju zajednice u rešavanju problema, kao I ostvrivanju vidljivosti romske zajednice ispred pravnog sistema Republike Srbije, dopis smo poslali u nadi da ćemo od strane ovih institucija dobiti odgovor I da će institucije prepoznati najugroženije u doba pandemije.\nU Republici Srbiji trenutno postoji 40% neformalnih Romskih naselja koji nisu priključeni na vodovodnu mrežu, što znači da 20 000 Roma živi bez vode. U doba pandemije je tako nešto nedopustivo, 40% Roma nema osnovna ljudska sredstva za život, dakle nema pristup vodi kao ni dezinfekcionim sredstvima. Institucije ovde pokazuju neodgovornost ne samo prema romskoj zajednici, već i prema gradjanima svoje države. Podsećamo da su Romi ravnopravni članovi ovog društva koje ne treba zapostaviti. romska zajednica čini jednu od najvećih nacionalnih manjina u Srbiji, a u isto vreme I jednu od najugroženijih. Pomoć romskoj zajednici od strane vlasti gotovo nikad nije usmerena prema romskoj zajednici I ako u nekom trenutku jeste upućena, ta pomoć je minimalna, jer su Romi poslednja stavka na listi prioriteta od strane državne vlasti. Onda kada je romskoj zajednici potrebna pomoć države, kada joj se obraća pismeno i onako kako zakonodavni sistem države nalaže, romska zajednica ne dobija odgovor.\nU medijima se širi slika kako sistem u Republici Srbiji dobro funkcioniše u toku vanrednog stanja I u doba pandemije, međutim slika na terenu pokazuje nešto drugo. Republici Srbiji preti siromaštvo koje romsku zajednicu svakako neće zaobići. Da stvar bude još gora romska zajednica je do sada uvek bila pogodjena siromaštvom, a sa ovom situacijom to se stanje pogoršalo. Postavlja se pitanje kako će se Romska zajednica suočiti sa siromštavom u doba pandemije? U medijima možemo videti kako trenutno stanje u državi dobro funkcioniše, ali na žalost nije tako, što nam pokazuje I istraživanje koje je sprovedeno od strane Opre Roma I tim lidera u 14 lokacija širom Srbije I ono nam pruža stvarnu sliku, a nadležni po tom pitanju iako su obavešteni nemaju odgovor.\nTakođe Inicijativa A11 uputila je apel Vladi Srbije za preduzimanje hitnih mera za zaštitu najugroženijih, a već 20. marta u saradnji sa timom za socijalno ukljucivanje i smanjenje siromastva Vlade Republike Srbije i neki stručnjaci za oblast socijalnih prava pripremili su predlog mera za zaštitu najugroženijih tokom borbe protiv koronavirusa i prosledili ga Vladi Srbije. Medjutim bezobzira na apel, država odbija da bilo šta učini što se tiče romske zajednice, ista je jedna od najugroženijih, zajednica bez vode, bez struje, bez dezinfekcionih sredstava, bez zaštite, zajednica bez osnovnih sredstava za život. Inicijativa A11 obratila se Evropskom Sudu za ljudska prava kako bi romska zajednica bila podržana od strane Vlade Republike Srbije, apeluje se na hitnost I nemogućnost zajednice da se izbori sa velikim problemom nehumanosti prema članovima romske zajednice.\nU gore navedenim činjenicama, Vlada Republike Srbije pokazuje neodgovornost u vođenju ravnoprvanog prvnog sistema naše države. Obraćanje Evropskog suda za ljudska prava direktno Vladi Republike Srbije pokazuje ozbiljnost bezobzirnosti prema romskoj zajednici. Pravni sistem države trebao bi da shvati ozbiljnost trenutne situacije romske zajednici u državi. Apel Evropskog suda za ljudska prava treba ozbiljno shvatiti, a našoj vladi nije dovoljan ni apel najvišeg suda za ljudska prava kako bi se odazvao I pružio pomoć najugroženijoj zajednici u Srbiji. Nepoštovanje mera Evropskog suda za ljudska prva u stvari pokazuje bezobirnost Republike Srbije prema romskoj zajednici. Pored penzionera, romskoj zajednici je pomoć preko potrebna, niko ne pominje Rome, već se Romi sami za sebe zalažu.\n Apel inicijative A11


U SUSRET FINALNOJ SEZONI "GAME OF THRONES": Preko 150 fanova doniralo krv kraj Gvozdenog Prestola u Beogradu! (FOTO) - Magazin Balkan EU\nU SUSRET FINALNOJ SEZONI “GAME OF THRONES”: Preko 150 fanova doniralo krv kraj Gvozdenog Prestola u Beogradu! (FOTO)\nViše od 150 ljudi doniralo je krv u okviru akcije Doniraj krv za presto, koju je HBO organizovao u saradnji sa Institutom za transfuziju krvi Srbije i Crvenim krstom Srbije u subotu, 30. marta, ispred Ušće Shopping Centra.\nLikovi iz jedne od najpopularnijih serija u istoriji televizije, “Igra prestola” (Game of Thrones), su tokom prethodnih sedam sezona mnogo puta krvarili zbog svoje borbe za Gvozdeni presto, a u okviru ove akcije i fanovi su dobili priliku da u susret finalnoj sezoni koja počinje 15. aprila učine isto, time što će se uključiti u akciju dobrovoljnog davanja krvi. Ovo je ujedno bila prilika za fotografisanje na čuvenom Gvozdenom prestolu, koji je ovim povodom ekskluzivno postavljen u Beogradu, i to sa kostimiranim likovima iz serije.\nNakon Beograda će u okviru akcije “Doniraj krv za presto” poklonima sa motivima iz “Igre prestola” u periodu od 1. do 5. aprila biti nagrađeni najhrabriji i najbrži fanovi koji doniraju krv u još 10 gradova u Srbiji, među kojima su Požarevac, Smederevo, Čačak, Valjevo, Kraljevo, Šabac, Petrovac, Loznica, Smederevska Palanka i Ub.\n“Doniraj krv za presto” je deo globalne HBO incijative “Bleed For The Throne”, koja će biti realizovana širom sveta – u SAD, Norveškoj, Švedskoj, Južnoj Africi, Keniji, Gani, Bocvani, Mađarskoj, Poljskoj, Rumuniji, Češkoj, Bugarskoj, Grčkoj, Hrvatskoj i Srbiji.\nZasnovana na serijalu romana epske fantastike Džordža R. R. Martina, “Igra prestola” je epska priča o izdaji i plemenitosti, smeštena u zemlju Vesteros, gde leta i zime traju godinama, a samo je žeđ za moći večna. Premijera finalne sezone serije biće 15. aprila, kada će prva epizoda biti dostupna putem HBO GO usluge, a istog dana će biti emitovana i na HBO kanalu, istovremeno sa američkom premijerom u 03.00h i ponovo u 20.00h.\nU okviru inicijative “Doniraj krv za presto” najvatreniji fanovi ove hit serije okupiće se sa ciljem da zajedničkim snagama doprinesu prevazilaženju nestašica zaliha krvi u svetu. Bez obzira na to za kog lika iz serije navijate da pobedi i zauzme Gvozdeni presto, i vi možete dokazati da ste heroj dostojan Vesterosa time što ćete pomoći onima kojima je to najpotrebnije. Proverite da li ispunjavate osnovne uslove za dobrovoljno davanje krvi na sajtu Instituta za transfuziju krvi Srbije.


Adjijus izvestio Generalnu skupštinu UN da Srbija ne saradjuje\nBeta 9. novembra 2016. 19:40\nPredsednik Haškog tribunala Karmel Adjijus (Carmel Agius) izvestio je Generalnu skupštinu UN u Njujorku da Srbija još nije sprovela naloge za hapšenje troje članova Srpske radikalne stranke, optuženih za nepoštovanje suda.\nNalog za hapšenje, Tribunal je vlastima u Beogradu uputio u januaru 2015, ali po njemu ni do danas nije postupljeno.\nPodnoseći Generalnoj skupštini UN redovan izveštaj, sudija Adjijus je rekao da“Tribunal shvata političku osetljivosti koja, u nekim slučajevima, može proisteći iz saradnje sa tim sudom“.\n„To, medjutim, ne može predstavljati izgovor za propust da se sa Tribunalom saradjuje, kada je ta saradnja odgovornost koja proizlazi iz statuta samog Tribunala“, kazao je sudija Adjijus, prema tekstu govora koji je objavio sud u Hagu.\nPodsećajući da su nalozi za hapšenje troje radikala izdati pre 21 meseca, Adjijus je najavio da će Tribunal „nesaradnju Srbije“ u decembru ponovo prijaviti Savetu bezbednosti UN.\nU pisanom izveštaju, podnetom Generalnoj skupštini, predsednik Tribunala ponovio je ocenu da je Srbija „skrenula sa puta pune saradnje“ sa sudom u Hagu, koju su on i glavni tužilac Serž Bramerc (Serge Brammertz) izložili podnoseći, prošlog juna, poslednji izveštaj Savetu bezbednosti.\nZbog toga što nije saradjivala, odnosno uhapsila i izručila Jojića, Radetu i Ostojića, Adjijus i Bramerc su tada vlasti Srbije prijavili Savetu bezbednosti UN.\nAdjijus je u izveštaju naznačio da, zbog toga, nije moguće predvideti kada će sudjenje Jojiću, Radeti i Ostojiću početi, kao ni koliko će trajati.\n„Ako nalozi za hapšenje uskoro ne budu sprovedeni, možda će biti neophodno da se hitno razmotre rešenja koja bi omogućila da ovaj predemt bude okončan pre novembra 2017“, nagovestio je predsednik Tribunala.\nHaško tužilaštvo i u izveštaju Generalnoj skupštini pozvalo je Srbiju da smesta uhapsi i prebaci u Hag troje optuženih radikala.\nU pisanom izveštaju predsednika Tribunala izražena je, pored toga, i zabrinutost što Srbija još nije imenovala novog tužioca za ratne zločine, iako je rok za to istekao još decembra 2015.\nKao razlog za zabrinutost, sudija Adjijus je naveo i to što vlasti u Beogradu do sada nisu prihvatile, ni sprovele presudu kojem je generalu Vojske Republike Srpske Novaku Đukiću izrekao državni sud BiH.\nTaj sud osudio je generala Djukića na 20 godina zatvora, proglasivši ga krivim za eksploziju koja je u Tuzli 1995. ubila oko 70 osoba. Ustavni sud BiH je tu presudu poništio, posle ocene Evropskog suda za ljudska prava da je u procesima za ratne zločine u BiH primenjivan pogrešan zakon.\nPošto je pušten na slobodu, general Djukić je došao u Srbiju na lečenje i insistira da se postupak obnovi, tvrdeći da nije kriv.


WebDan u Zaječaru sledećeg petka | Radio Magnum 103 MHz\nHome / Ritam grada / WebDan u Zaječaru sledećeg petka\nWebDan u Zaječaru sledećeg petka\nZaječar će po prvi put biti domaćin WebDana i to u petak 12. maja. Predavanja će se održavati u Muzičkoj školi „Stevan Mokranjac“ u Zaječaru sa početkom u 10 sati.\nNa konferenciji će biti održana dva panela o coworkingu na kojima će učestvovati vlasnici najpoznatijih coworking prostora u Srbiji i njihovi korisnici, kao i panel na kome će se razmatrati značaj videa i načini kako da se Jutjub koristi u marketinške svrhe. Takođe, predstaviće se i lokalni frilenseri iz oba grada koji rade različite poslove preko interneta – od 3d grafike do držanja časova engleskog jezika strancima.\nPrijava za WebDan je besplatna, a do sada se prijavilo više od 100 ljudi.


Brnabić: Vučić nije oklevao dok je stavljao glavu u torbu - Naslovi.net\nPremijerka Srbije Ana Brnabić izjavila je danas da predsednik Srbije Aleksandar Vučić nije oklevao kad je objavljivajući rat klanu Veljka Belivuka "u torbu stavljao" glave - svoje porodice, saradnika i svoju.\nNa konferenciji za novinare u Beogradu, Brnabić je ocenila da je opozicija "toliko bezidejna" da su joj izvori informacija vođe kriminalnog klana Veljko Belivuk i Marko Miljković, koji su optuženi za najteža krivična dela.\n"Mislim da građani vide ko laže i ko je u pravu, ko možda ima veze sa organizovanim kriminalom i ko je bio saradnik i najbolji prijatelj koji se danas hapse zbog međunarodne korupcije, a ko je zaradio stotine i stotine miliona evra dok je bio na vlasti", rekla je premijerka.\n"Dok su oni vladali Srbijom, nisu mogli da procesuraju ubice Slavka Ćuruvije i Milana Pantića. Darko Šarić je bio aktivan a ne iza rešetaka. Kada je ubijen premijer Zoran Đinđić, svi dokazi koji bi mogli da vode do toga šta se dešavalo, uklonjeni su. Ubijen je Dušan Spasojević 'Šiptar', Mile Luković 'Kum' a Šilerovala ulica je srušena. Tako je izgledala borba protiv kriminala u njihovo vreme", naglasila je ona.\nStranački dijalog zavisi od Belivuka? Brnabić odgovorila: "Jadno, krajnje je vreme da izađete iz politike"\nPremijerka Brnabić: Jadan je međustranački dijalog ako zavisi od Belivuka i Miljkovića\nBrnabić: Jadan je međustranački dijalog ako zavisi od Belivuka\nAleksandar VučićPredsednik SrbijeAna BrnabićVeljko Belivuk\nMinistarka Atanasković u bolnici zbog korona virusa\nDnevnik pre 1 minut\nVlasi o „nazovi krizi“ na severu: Neće biti Republike Srpske na Kosovu


Prvi "Fox trail" bio pun pogodak - 3 čuke - Mesto za avanturiste\nPrvi "Fox trail" bio pun pogodak\nAtletski klub „Panonija“ iz Pančeva napravio je pun pogodak organizovanjem prve trke „Fox trejl“ u Deliblatskoj peščari. Odziv učesnika u Devojačkom bunaru je bio i te kako velik, a među trkačima je bilo od onih najiskusnijih do mališana koji su, kao i ostali, oduševljeni otišli kući.\nIspred naziva trke stoji reč „prolećni“ pa je verujemo, svima želja da bude i jesenje. „Panonija“ je događaj u poslednjoj evropskoj pustinji organizovala uz pomoć Opštine Alibunar, Turističke organizacije Alibunar i JP „Vojvodinašume“.\nDomaćin je pored odlične organizacije imao još razloga za zadovoljstvo. Član „Panonije“ Novica Stojanović pobedio je na najdužoj deonici od 20 km nazvanoj „Pustinjska lisica“. Stigao je prvi na cilj posle jednog sata, 13 minuta i 29 sekundi. Iza njega se našao Zoran Marković iz Bačkog Jarka (1:17:09) dok je treći bio Ivan Jeremić (1:21:58).\nKod dama najbrža „lisica“ bila je Sanja Kostić rezultatom 1:43:13, a na pobedničkom postolju pridružile su joj se drugoplasirana Jelena Paunović (PSK Čelik Smederevo) koja je trku završila za 1:45:02, kao i Suzana Šuster Radojević (Maraton tim Požarevac) vremenom 1:47:46.\nNa duplo kraćoj stazi pod nazivom „Peščane dine“ trijumfovao je Nikša Papić (Maraton tim Zrenjanin) pošto je štopericu zaustavio na 35 minuta i 46 sekundi. Jovan Jovanović zauzeo je drugu poziciju (39:00), dok je Milan Cvijanović (AK Sava Novi Beograd) treći prošao kroz cilj (39:02).\nPrvu nagradu u konkurenciji lepšeg pola osvojila je Tatjana Jovanović (Belgrade running club) pošto je stazu prešla za 44:22. Njena klupska drugarica Marta Urošević rezultatom 45:10 obezbedila je drugo mesto, dok je Aleksandra Marinkov Pejić (AK Dinamo) bila treća (48:06).\nU trci „Lija trejl“ od 5 km najbrži su bili Ognjen Macedonac (31:40), Zoran Miljanović (31:42) i Aleksandar Avramović (32:26). Kod devojaka epitet najbolje pripao je Mariji Antonijević (Karate klub Čukarica) rezultatom 31:48, dok su Tamara Milošević (Borunning club) sa 32:13 i Zora Milosavljević Jovanović (Belgrade running club) bile druga i treća.\nFoto: AK Panonija/Fejsbuk/Pera


Investicioni potencijali Podgorice predstavljeni Kinezima | Privredna komora Crne Gore\nPrivredna komora Crne Gore, u saradnji sa Glavnim gradom i ambasadom Kine u našoj zemlji, organizovala je 4. decembra 2019. godine bilateralne razgovore crnogorskih i kineskih privrednika iz Ningboa, u okviru prezentacije investicionih potencijala Podgorice kineskim kompanijama.\nNa sastanku održanom ovim povodom govorili su Ivan Saveljić, potpredsjednik Privredne komore Crne Gore, Ljiljana Šćepanović, rukovoditeljka Službe za međunarodnu saradnju Glavnog grada Podgorica, Bao Shunqing, Kineska ambasada, Dong Lijun, predsjednica uprave Ningbo Haiyi Holdings Group, predsjednica Udruženja za promociju saradnje između Kine i zemalja CIE, Yu Haidong, Uprava za trgovinu grada Ningboa.\nInvesticione potencijale Podgorice prezentovao je Marjan Junčaj, menadžer Glavnog grada.\nPotpredsjednik Ivan Saveljić je zahvalio je gostima iz Kine na kontinuiranom iskazivanju interesovanja za jačanje veza između privreda dvije zemlje. Podsjetio je da je Privredna komora u cilju podsticanja privredne saradnje Crne Gore i Kine i promovisanja globalne trgovine i investicija, 2017. godine postala članica međunarodne komorske asocijacije "Put svile".\n- Mogućnost za dalju saradnju dvije zemlje vidimo u razvijanju potencijala Luke Bar i modernizaciji željezničke pruge od Bara preko Beograda do Budimpešte, u cilju bolje regionalne povezanosti i bržeg ekonomskog rasta- rekao je Saveljić.\nOn je kazao da su interesi kineskih investitora za ulaganje u Crnu Goru usmjereni ka različitim privrednim granama, a najaktuelnije je učešće kineskih kompanija u izgradnji naše infrastrukture.\n- Naglašen je interes kompanija iz ove zemlje za ulaganje u energetiku. Prostor za saradnju prepoznaje se i u turizmu, gdje posjetioce sa dalekih tržišta, kao što je kinesko, možemo privući udruženi, kroz regionalnu saradnju - kazao je potpredsjednik Komore.\nU Privrednoj komori ćete uvijek imati pouzdanog saradnika i partnera na svim aktivnostima koje su usmjerene na unapređenje ekonomskih veza dvije prijateljske zemlje, zaključio je Saveljić.\nPo rječima Ljiljane Šćepanović, prezentacija investicionih potencijala Podgorice namijenjena je stranim kompanijama koje već posluju u našoj zemlji, ili onima koje namjeravaju da prošire svoj biznis u Podgorici.\n- Gradska uprava pridaje veliku važnost staranju adekvatnih uslova za privlačenje stranih investicija i stoga smo organizovali ovaj događaj. Cilj nam je bolje i bliže prezentovanje potencijala Glavnog grada, razvoja biznis sektora i predstavljanja podsticajnih mjera investicionog programa u različitim oblastima od energetike,tehnologije, industrije, saobraćaja, nekretnina, pa sve do kulture - rekla je Šćepanović.\nDodala je da očekuje se da će ovo biti jednistvena prilika za predstavnike svih kompanija da pronađu poslovne partnere, uspostave biznis kontakte, a moguće i pokrenu konkretne poslove.\nEkonomski i trgovinski savjetnik Ambasade Narodne Republike Kine u Crnoj Gori Bao Shunqing je potencirao činjenicu da tradicionalno prijateljstvo Crne Gore i Kine, preko inicijative "Pojas i put" i saradnje privrednika Kine i 17 zemalja centralne i istočne Evrope, dobija nove i savremene sadržaje.\n- Dobri odnosi dvije zemlje se brzo razvijaju. U prilog tome govore činjenice da se finalizuju poslovi na prioritetnoj dionici autoputa Bar Boljare, koje izvodi kineski CRBC, počela je rad vjetroelektrana Možura koju je investirala kompanija iz te zemlje, a sve više crnogorska vina ulaze na naše tržište. Ova pragmatična saradnja je donijela korist narodima dvije zemlje - rekao je Shunqing.\nZaključio da je ekonomska i trgovinska saradnja Crne Gore i Kine u usponu.\nDong Lijun, je kazala da je Udruženje za promociju saradnje između Kine i zemalja CIE spremno da ojača poslovne veze sa ovim zemljama.\n- Od 2006. godine Kina i Crna Gora su u privredenoj, trgovinskoj, kulturnoj oblasti postigli izuzetne rezutate. Crna Gora sa prepoznatljivim i važnim turističkim sadražajima trebala bi sve više da privlači kineske turiste. Uvjerena sam da će ove zemlje, iako geografski veoma udaljene, sigurno izgraditi još bolju saradnju.- rekla je ona.\nYu Haidong je kazao da je Crna Gora sve prepoznatljivija u Nigbgou, što je važno radi snaženja međusobnih veza. Predstavljajući Nigbgo je kazao da je njihova spoljnotrgovinska razmjena prošle godine iznosila 130 milijardi dolara. BDP po stanovniku je preko 20.000 dolara. Nigbgo je četvrti grad je u Kini po stranim inesticijama koje su preko 10 milijardi dolara. Imaju uspostavljene ekonomske odnose sa više od 220 zemalja.\nGosti iz Kine su pozvali crnogorske kolege da učestvuju na već prepoznatljivom sajmu u Ningbou.\nPredstaljajući investicione potencijale Glavnog grada Marjan Junčaj, je ukazao na važne sektore u kojima je poželjno investirati kako bi se razvijali profitabilni biznisi. On je pomenuo biznis zone, privatno-javna partnerstva, Smart City, turizam, ugostiteljstvo, energiju, industriju, poljoprivredu, saobraćaj, zdravstvo, oblast nekretnina, sport i druge. Pojasnio je izuzetno značajne podsticaje koje investitori imaju u biznis zonama, a kad je riječ o privatno javnim partnerstvima on očekuje interesovanje za proizvodnju bio gasa odnosno tretman i preradu otpada. Veliki potencijali za valorizaciju postoje u adekvatnom tretmanu Skadarskog jezera i Duklje.\nU bilateralnim razgovorima učestvovali su predstavnici 40 kompanija iz dvije zemlje. Ova preduzeća posluju u oblastima turizma, poljoprivrede, prehrambene industije, drvoprerade, saobraćaja, trgovine i drugih, a u pomenutim privrednim granama postoje mogućnosti za uspostavljanje međusobne saradnje.


Beograd nastavlja finansirati Srbe na Kosovu\nKosovska Mitrovica, srpski deo\nPredsednik Srpskog nacionalnog veća severnog Kosova Milan Ivanović izjavio je za Radio Slobodna Evropa da će sve opštinske strukture i institucije u srpskim sredinama na Kosovu i dalje biti finansirane iz budžeta Republike Srbije, čime će se odvojiti funkcionisanje srpskih i kosovskih institucija. Istovremeno, premijer Tači je pozvao Srbe da se uključe u institucionalni život.\nVlada u Beogradu će nastaviti da pruža političku i finansijsku podršku kosovskim Srbima, izjavio je za nas radio Milan Ivanović predsednik Srpskog nacionalnog veća severnog Kosova. Ivanović je istakao da će bilo koja Vlada u Beogradu podržati konstituisanje srpskih opština na Kosovu i nastaviti finansiranje institucija.\n“Srbi će uz podršku svih parlamentranih partija u Beogradu u skladu sa izbornim pravilima formirati opštinske vlasti u opštinama na Kosovu i naravno da će te opštine biti na budžetu svoje države, Srbije,” izjavio je Ivanović.\nProsveta i zdravstvo u srpskim enklavama na Kosovu funkcionišu na osnovu zakona Republike Srbije. Od pre dve godine i lokalne samouprave, najpre opštine na severu, prekinule su saradnju sa vladom u Prištini. Sada, prema najavama Ivanovića, i ostale institucije napuštaju kosovski sistem, a njihovo finansiranje u potpunosti preuzima Vlada Srbije.\n“U telekomunikacionom sistemu, PTT, takođe je finasiranje od strane Beograda. Takođe i ostale institucije, recimo Elektrokosmet je u okviru Elektroprivrede Srbije, finansira se takođe iz budžeta Srbije. Ali i kosovska policijska služba, prakticno srpski policajci ne finansiraju se više iz Prištine,” izjavio je Ivanović.\nOn je dodao da se i pravosuđe mora rešiti na sličan način, navodeći da su i ‘železničari izašli iz albanskog sistema kao i carinici’.\n“Znači postoji tu jedan potpuno odvojen status i odnos srpskih i albanskih institucija na Kosovu,”izjavio je Ivanović.\nMeđutim, navedene strukture su za UNMIK i Vladu Kosova paralelne institucije, čije funkcionisanje nije zakonski utemeljeno. Ipak, finansijska podrška Beograda upućena srpskim sredinama predviđena je planom Martija Ahtisarija, ali uz naznaku da se to može obaviti samo preko Vlade Kosova. Ali Srbi ne prihvataju taj plan, kao što ni ne priznaju institucije Kosova, posle proglašenja nezavisnosti.\nVlada u Prištini je najavila da će posle 15. juna kada stupi na snagu Ustav Kosova, vlast uspostaviti na celoj teritoriji Kosova i da će raditi na gašenju paralelnih struktura.\nPremijer Hašim Tači je rekao da će se Ustav primenjivati na celoj teritoriji i za sve kosovske građane. Kosovski premijer još je pozvao pripadnike srpske zajednice da se integrišu u kosovsko društvo.\n“Želim da i ovom prilikom pozovem Srbe da sarađuju i integrišu se u institucionalni život. Stupanje na snagu novog Ustava Republike Kosova je u interesu svih građana, u interesu mira i stabilnosti i naše sigurne budućnosti,” naglasio je Tači.\nUprkos tim pozivima Srbi će nastaviti sa formiranjem lokalne vlasti na osnovu rezultata izbora 11. maja. U mnogim sredinama već su odbornicima verifikovani mandati i stvaraju se koalicije.\nKomentarišući to što ta vlast nije priznata od UNMIK-a i institucija Kosova, Ivanović ističe da su Srbi izabrali legalne i legitimne predstavnike i da oko toga niko ne sme imati dilemu.\n“UNMIK hoće-neće mora da prizna ovu činjenicu da su izabrani pravi predstavnici naroda za razliku od ranijih izbora na kojim Srbi nisu ni učestvovali. Iako UNMIK nije hteo da se meša u albanske izbore u najmanju ruku mora tako da se ponaša i oko ovih srpskih izbora,” istakao je Ivanović.


10. Sabor srpske omladine – 4. Sabor Srpske mreže\nUtorak, 13 april 2010 20:47\nBeograd, 5-8. avgust 2010. (ili vikend pre)\nSa blagoslovom Njegove Svetosti Patrijarha Srpskog g. Irineja, Srpski sabor Dveri poziva Vas da uzmete učešće u jubilarnom, desetom saborovanju srpske pravoslavne mladosti i budućnosti, kao i četvrtom Saboru Srpske mreže, u ovome času jedine i jedinstvene asocijacije na svetu koja sabira razna svetosavska, dakle, pravoslavna i rodoljubiva, i nestranačka srpska udruženja iz svih Srpskih zemalja i Rasejanja.\nCentralna tema 10. Sabora srpske omladine biće: Novi odnosi Matice i Dijaspore: srpski nacionalni program za 21. vek, a glavna praktična tema Sabora je Kakva nam je sve Srpska mreža potrebna?\nSmatrali smo da posle 10 godina postojanja našega Sabora i obilaska većine Srpskih zemalja ovaj jubilarni Sabor treba da bude organizovan u Beogradu, prestonici srpskog naroda, i pri spomen-hramu Svetog Save, centralnoj zadužbini naše nacije.\nSvi učesnici Sabora trebalo bi da budu u Beogradu u četvrtak, 5. avgusta 2010. godine. Sabor počinje u petak, 6. avgusta Svetom arhijerejskom liturgijom u hramu Svetog Save i traje do nedelje, 2. avgusta kada se svečano završava. U toku Sabora biće upriličen radni deo, zajednički izleti, završna svečana akademija i drugi oblici druženja. O svim ostalim organizacionim detaljima, kao što su prenoćišta, troškovi, satnica Sabora i drugo, bićete uskoro obavešteni.\nRok za prijavljivanje za učešće na Saboru je Vidovdan 2010. Pozivamo sve članice Srpske mreže i druge bratske organizacije da se obavezno odazovu i aktivno uzmu učešća u pripremi i organizaciji ovog jubilarnog Sabora, kojim naše višegodišnje bratsko druženje i zajedničke aktivnosti definitivno ulaze u istoriju. Zato nam je velika želja da svi ove datume stavite u svoj godišnji plan za 2010. godinu.\nU Beogradu, o Savindanu 2010.\nU ime Organizacionog odbora Srpskog sabora Dveri:\nJovan Đorđević, Radovan Tvrdišić i Boško Obradović


Izetbegović spasio BiH sramote – Visokoin.com\nIzetbegović spasio BiH sramote\nBosna i Hercegovina podržala je rezoluciju UN o Siriji, kojom se poziva na sprečavanje nasilja u ovoj zemlji te osuđuju postupci vladajućeg režima. Predstavnik BiH pri UN podržao je ovu rezoluciju na osnovu instrukcija koje su mu dali predsjedavajući Predsjedništva BiH i ministar vanjskih poslova BiH, a čime će i praktično propasti pokušaji da se blokira podrška BiH ovoj rezoluciji. Ministar vanjskih poslova ranije je od Predsjedništva zatražio instrukcije za glasanje, a kako zbog opstrukcija člana Predsjedništva BiH iz RS sjednica nije održana, jučer je predsjedavajući Izetbegović, pozivajući se na ranije odluke Predsjedništva, usvojene jednoglasno a odnose se na situaciju u Siriji, ovlastio predstavnika BiH pri UN da glasa za rezoluciju.\nIzetbegović se pozvao na ove odluke, ali i činjenicu da se BIH sporazumom o stabilizaciji i pridruživanju obavezala da će slijediti politiku EU, a zemlje EU imaju jedinstven stav o situaciji u Siriji.\nProtiv je bio srpski član Predsjedništva BiH Nebojša Radmanovic protiv jer je pratio stav Rusije. Rezolucija je usvojena a svoj glas za dale su 133 zemlje, uključujući BiH, , 12 zamalja je bilo protiv a 31 suzdržana.\nVažno je reći da su sve zemlje regiona, uključujuci i Srbiju, kao i sve zemlje EU glasale za. Generalni skeretar UN-a Ban Ki Moon u svom obraćanju prije glasanja rekao da je prije 8 dana bio u Srebrenici i da zbog naučenih lekcija iz Srebrenice treba zaustaviti pokolj u Siriji.\nGlasom ZA, BiH je sačuvala integritet i kontinuitet vanjske politike u odnosu na situaciju u Siriji.\nOvo je prvi put da je predsjedavajući Predsjedništva na ovakav odlučan način i sa ovakvim argumentima odblokirao Radmanovićevu blokadu i osigurao da Predsjedništvo nesmetano obavi svoju ustavnu dužnost da vodi vanjsku politiku.\nDa Bakir Izetbegović nije postupio na način kako je postupio, BiH bi bila jedina zemlja u Evropi i u regionu koja ne bi podržala ovu rezoluciju, a to bi bila sramna pozicija vis-a-vis onoga što se desilo u BiH i činjenice da današnja situacija Siriji u mnogome podsjeća na dešavanja tokom agresije na BiH.


Apel svim učesnicima u saobraćaju da poštuju propise Apel svim učesnicima u saobraćaju da poštuju propise – MOTOR blog\nMinistarstvo unutrašnjih poslova Vlade Republike Srbije saopštilo je danas da su se tokom proteklog vikenda na području grada Beograda dogodile 64 saobraćajne nezgode u kojima je šest osoba izgubilo život, pet je zadobilo teške telesne povrede, a 20 osoba je lakše povređeno.\nU saopštenju se ističe da je u najvećem broju slučajeva uzrok saobraćajnih nezgoda bila neprilagođena brzina vožnje osobinama i stanju puta, gustini saobraćaja i drugim saobraćajnim uslovima.\nU pomenutom periodu na području glavnog grada zatečeno je 287 vozača koji su upravljali vozilom pod dejstvom alkohola, pri čemu je 49 vozača zadržano u službenim prostorijama jer su vozilima upravljali u stanju teške, veoma teške ili potpune alkoholisanosti.\nTakođe, 260 vozača je upravljalo vozilima brzinom koja je za više od 21kilometar na čas veća od dozvoljene, a policija je zatekla i ukupno 126 neregistrovanih vozila i 145 vozača koji nisu stekli pravo na upravljanje vozilom.\nSankcionisana je ukupno 371 osoba koja je bila u svojstvu vozača motocikla ili mopeda i otkriveno je više od 300 prekršaja koji su učinili pešaci, odnosno vozači koji nisu poštovali obaveze prema pešacima.\nUprava saobraćajne policije PU za Grad Beograd uputila je apel svim učesnicima u saobraćaju da poštuju saobraćajne propise, navodi se u saopštenju i dodaje da će u narednom periodu biti sprovedena pojačana kontrola u cilju povećanja stepena bezbednosti svih učesnika u saobraćaju.\nApel svim učesnicima u saobraćaju da poštuju propise was last modified: August 1st, 2013 by Goran Aničić


EU zauzima tvrđi stav prema Kini « Pavle Bašić 帕夫莱·巴希奇\nEU zauzima tvrđi stav prema Kini\nEvropska unija poziva na ujedinjenu trgovinu i tehnološki front protiv “rivalske” Kine.\nEU je prošle sedmice označila Kinu kao “sistemskog rivala”\nU ovom dokumentu, koji važi za evropsku političku „prekretnicu“ prema Kini, apeluje se na primenu većeg broja recipročnih ekonomskih odnosa sa najvećim trgovinskim partnerom EU bloka. Dokument je poziv na otrežnjenje pekinškog bankarskog sektora, koji bi trebalo da najnoviji EU stav prema Kini poveže sa američkim kontramerama i pritiscima koje Tramp i SAD vrše tokom aktuelnog trgovinskog rata, kaže jedan kineski analitičar za South China Morning Post.\nU tom je EU papiru (od utorka 12. marta) Kina po prvi put označena kao “ekonomski takmac” i “sistemski suparnik koji promoviše alternativne modele upravljanja”.\nDokumentom se pozivaju EU lideri, koji se ove sedmice sastaju u Briselu, da usvoje akcioni plan u 10 tačaka kojim bi se uspostavili uravnoteženiji i recipročniji ekonomski odnosi sa Kinom, dok bi se učvrstila odluka 28 zemalja članica EU za suprotstavljanjem globalnom uticaju ove azijske zemlje, koji je glavni trgovinski partner evropskog bloka zemalja.\nOvaj poziv dolazi tek par nedelja uoči planirane posete kineskog predsednika Sija Đinpinga Italiji i Francuskoj, a pred godišnji samit Kine i EU u Briselu devetog aprila, kojim će kopredsedavati kineski premijer Li Kećjang.\nPortparol kineskog ministarstva spoljnih poslova Lu Kang je prošle srede u Pekingu priznao da je prisutan rivalitet sa EU, ali ga je on nazvao „zdravim u svojoj prirodi“.\n“Želim da naglasim da treba da prihvatimo korektan stav prema takvoj benignoj konkurenciji i da izbegavamo da se međusobno tretiramo kao protivnici”, rekao je Lu.\nAnalitičari kažu da je potez EU bio pokušaj pritiska na Peking uoči aprilskog susreta na najvišem nivou kada će se u Briselu pojaviti Si i Li, kao i napor da se premoste podele unutar bloka u vezi gigantske kineske infrastrukturne strategije “Inicijativa za pojas i put“, kao i ulogom kineskog tehnološkog diva, Huaveja, u mrežama evropskih telekom kompanija.\nPang Žonđjing, stručnjak za međunarodne odnose iz Pekinga je taj dokument nazvao „značajnim“, utoliko što je u njemu reflektovana i zabrinutost američke administracije oko Kine i njene globalne strategije.\nKako su Sjedinjene Države primorale EU da zauzme tvrđi stav prema Kini\n“[Ovim dokumentom se takođe] naglašava snažna želja EU u iznalaženju novog načina upravljanja odnosima s Pekingom, koji se brzo menjaju”, rekao je Pang.\n“Taj je dokument u određenoj meri i neka vrsta otrežnjenja za Peking, jer bi mogao uticati na preovlađujuće razmišljanje među kineskim političkim elitama koje su do pre neki dan usmeravali svoje nade ka uspostavljanju bliskih veza s Evropom, ne bi li neutralisali pritisak nastao pogoršanjem odnosa sa Sjedinjenim Državama, a u jeku trgovinskog rata između ove dve zemlje.”\nU ovom EU dokumentu se kaže da brzo rastući politički i ekonomski uticaj Kine naglašava njene globalne ambicije. Postoji “u Evropi rastuće uvažavanje činjenice o promeni ravnoteže između kineskih izazova i prilika (koje bi ta zemlja želela da iskoristi)”, navodi se u ovom saopštenju.\n“Kina se više ne može smatrati zemljom u razvoju… Kineske javno izrečene reformske ambicije trebalo bi da se pretoče u konkretne političke poteze, ili akcije koje su srazmerne njenoj globalnoj ulozi i odgovornosti”, navodi se u ovom dokumentu.\n“Ni EU, niti bilo koja njena država članica ne može efikasno ostvariti svoje ciljeve s Kinom u punom jedinstvu (članica).”\nEvropa je izrazila svoju frustraciju usled nedostatka kineskog napretka u odobravanju šireg pristupa stranih kompanija svojim tržištima, kao i smanjenju subvencija i prisilnom transferu najnovijih tehnologija, koje su inostrane firme prinuđene da prenose na kineske državne joint-venture partnere.\nEvropske zemlje su takođe pod pritiskom Vašingtona da zabrane telekom opremu kompanije Huavej, naime, usled straha od špijunaže.\nMeđutim, pozivi EU za kolektivnim jedinstvenim odgovorom na talas kineskih preuzimanja u kritičnim sektorima u okviru Inicijative za pojas i put odavno su ometani podelama unutar samog EU bloka.\nItalija je saopštila kako planira da postane prva zemlja G7 koja će se pridružiti brojnim zemljama centralne i istočne Evrope koje su već podržale ovu inicijativu.\nAko ih podrže lideri EU, Unija će pozvati Kinu da poštuje pravila Svetske trgovinske organizacije, posebno ona koja se tiču subvencija i prisilnog transfera tehnologija, kao i da do 2020. godine zaključi sporazum sa EU o investicionim pravilima.\nOvim dokumentom se pozivaju zemlje članice EU da ožive dosad skrajnuti predlog poznat kao „međunarodni instrument za nabavku“, koji bi od stranih zemalja zahtevao da otvore svoje javne tendere u zamenu za pristup Evropi i njenom tržištu.\nOvim se papirom, takođe, kritikuje ono što evropski političari nazivaju pekinškom diplomatskom „asertivnošću“ tj upitnoj pouzdanosti u vezi vojnih, ekonomskih i političkih strategija u Južnokineskom moru, pogoršanju životne sredine i represivnim politikama u Sinđjangu, regionu na krajnjem zapadu Kine.\nOsim toga, njena pomorska kretanja izazvala su i zabrinutost oko budućnosti autonomije Hong Konga usred nastavka pekinškog političkog mešanja.\n„Dokument je produžetak prethodno zacrtane evropske politike prema Kini iz 2016. godine, kojim se naglašavaju jednakost i pravičnost. U prošlosti se EU fokusirala na trgovinu, ali sada je taj spisak proširen na pitanja kao što su infrastruktura i 5G mreža”, rekao je Cui Honđijan, viši saradnik u Kineskom institutu za međunarodne studije.\n„Različite zemlje EU imaju različite odnose sa Sjedinjenim Državama. Dakle, EU želi da ujedini ova pitanja, ali pitanja koja su podignuta na nivo EU [u dokumentu] definitivno su generisana pod uticajem Sjedinjenih Država.”\nVang Livej, stručnjak za evropske poslove u pekinškom univerzitetu Renmin rekao je da Nemačka i Francuska stoje iza novog dokumenta EU, i da se ove dve zemlje zalažu za tvrd stav i pristup Kini.\n“Imajući u vidu svoje političke penzionisanje tokom 2021. godine, [nemačka kancelarka Angela] Merkel trebalo bi prethodno da obezbedi svoje diplomatsko nasleđe i spreči propadanje EU od urušavanja usled sve moćnije Kine, ali i Sjedinjenih Država pod Donaldom Trampom, koji će i dalje naginjati ka unilateralizmu (tj jednostranim potezima Amerikanaca)”, naglasio je Vang.\n“Faktor Kine, tačnije, uvećanje kineske pretnje na globalnoj političkoj pozornici predstavlja savršen izgovor koji bi se mogao upotrebiti kao apel za (političkim) jedinstvom sa zemljama članicama EU.”\nMeđutim, većina kineskih analitičara izjavila je da će za EU lider biti dug i težak proces da ovaj dokument pretoče u neku konketniju evropsku politiku prema Kini, s obzirom da je gotovo 20 evropskih zemalja već izrazilo interes za kineski projekat Pojas i put.\nI, za razliku od strukturnog rivalstva između Pekinga i Vašingtona – usled pretenzija obe supersile na globalno liderstvo – rivalitet (Kine) sa EU bi se više ticao ekonomskih i trgovinskih interesa, kao i moći i potencijala Evrope za globalnim vođstvom i upravljanjem ključnim polugama međunarodnih sistema.\nHuang Đing iz Instituta za međunarodne i regionalne studije jezika i kulture pri Univerzitetu u Pekingu je izjavio da Peking treba da pažljivo prouči ovaj dokument i obrati pažnju na zabrinutost EU zbog njenih sve snažnijih veza s Rusijom, koju Evropa smatra najvećom sigurnosnom pretnjom.\n“Peking mora biti oprezan pri odlučivanju kako da odgovori na ove planove Evropske unije jer ne može sebi priuštiti dalje otuđenje (od EU) usred trgovinskog rata sa SAD”, rekao je on. “Pogoršanje odnosa sa Evropskom unijom bi moglo imati poguban uticaj na Kinu.”\nLee Jeong-ho, South China Morning Post\n← Greta Tanberg, ili gravitacija Zemlje\nE-trgovina: kineski motor ruralnog razvoja →\nOne comment on “EU zauzima tvrđi stav prema Kini”\nMoje skromno mišljenje kao političkog laika, je da Kinezi idu pošteno i iskreno prema drugima , pa dokle ide…( Tako im i odgovara )\nPostavlja se pitanje da su oni na našoj strani ( dakle deficitarna strana )\nKako bi se oni ponašali?\nNo toliko su jaki da sumnjam da ih bilo što osim radikalnih mjera može zaustaviti u expanziji ( možda samo usporiti )\nČini mi se da je i u transferu tehnologije možda još nije prekasno?\nPoznat mi je slučaj jedne Hrvatske firme koja za Švicarsku firmu proizvodi specifične metalne komade ( posebni čelik i specijalni tehnološki proces obrade ) a proizvodi se za Kineskog kupca ….\nDakle ima još nepoznanica koje Kinezi nisu savladali , i tu bi ih trebalo tražiti…. ….


Američki Senat usvojio novu verziju plana o spasavanju finansijskog sistema\nAmerički senat je ubedljivom većinom glasova usvojio plan o spasavanju američkog finansijskog sistema, u vrednosti od 700 milijardi dolara. Zakon je podržalo 74 senatora dok je 25 glasalo protiv.\nOba predsednička kandidata, Demokrata Barak Obama i Republikanac Džon Mekejn, vratila su se u Vašington kako bi prisustvovali glasanju. Usvojeni predlog je izmenjena verzija plana koji je prvobitno predložio predsednik Buš, a koji je Predstavnički dom odbacio u ponedeljak, što je dovelo do najvećeg pada deonica u jednom danu svih vremena.\nZakonom se iz budžeta izdvaja suma od 700 milijardi dolara i daje američkom Sekretarijatu za finansije da bi otkupio loše stambene kredite od banaka i drugih finansijskih institucija. Medjutim, Demokrate i Republikanci su dodali odredjene amandmane kako bi zakon prošao Senat. Predlog se sada vraća Predstavničkom domu, koji planira da ponovo glasa o njemu u petak.\nSenatski zakon obuhvata poreske olakšice za biznise i poreske obveznike iz srednje klase, organičava velike beneficije i otpremnine za šefove propalih finansijskih institucija, i povećava iznos štednje koji država garantuje sa 100,000 na 250,000 dolara. Otkupom loših kredita skida se veliki finansijski teret sa banaka i drugih zajmodavaca, što im omogućuje da ponovo počnu da daju kredite biznisima i potrošačima.\nKonzervativci koji se protive zakonu o finansijskom spasavanju u načelu veruju da federalna vlada ne bi trebalo da interveniše na finansijskim tržištima. Liberali koji mu se protive veruju da je mera usmerena na spasavanje Vol Strita na račun američkih poreskih obveznika.


Održana šesta po redu obuka u oblasti oduzimanja imovinske koristi pribavljene krivičnim djelima\nŠesta obuka u oblasti oduzimanja imovinske koristi pribavljene krivičnim djelom, održana je u periodu 07-10. novembra na Jahorini. Centar za istraživanje politike suprotstavljanja kriminalitetu (CPRC) organizirao je ovu obuku u okviru projekta „Jačanje lokalnih kapaciteta u Federaciji Bosne i Hercegovine u borbi protiv korupcije i teških oblika kriminala putem oduzimanja imovinske koristi pribavljene krivičnim djelom“ koji finansira Vlada Velike Britanije.\nPlaniraju se strateške aktivnosti za suprotstavljanje maloljetničkom prestupništvu u Kantonu Sarajevo (2017 - 2019.)\nMinistarstva i institucije nadležne za oblast dječije zaštite i rad sa maloljetnicima u kontaktu sa zakonom u Kantonu Sarajevo, zajedno sa predstavnicima lokalnih zajednica, održali su drugu radionicu sa ciljem finalizacije aktivnosti u izradi Akcionog plana za prevenciju maloljetničkog prestupništva i rad sa maloljetnicima u kontaktu sa pravosudnim sistemom. Ovim dokumentom predviđen je skup aktivnosti koje će se organizovano poduzimati u periodu od 2017. do 2019. godine. Sve aktivnosti su kreirane tako da budu mjerljive, specifične, ostvarive i realistične za implementaciju u vremenu koje je predviđeno za njihovu realizaciju.\nPostupanje Zemljišnoknjižnih ureda u postupku za oduzimanje imovinske koristi\nFinansijske istrage, privremenu blokadu imovine i izvršenje presuda o trajnom oduzimanju imovinske koristi pribavljene krivičnim djelom nemoguće je realizirati bez postojanja odgovarajućih registara nepokretne i pokretne imovine koji se vode kod nadležnih institucija.\nU cilju otkrivanja, praćenja i identifikacije imovinske koristi pribavljene krivičnim djelom, tužilaštva i agencije za sprovođenje zakona često pribavljaju podatke o bankovnim računima, depozitima, finansijskim transakcijama, kao i poslovima osumnjičenih i/ili povezanih osoba. Ove aktivnosti također mogu biti usmjerene sprječavanju pranja novca i finansiranja terorističkih aktivnosti što je u nadležnosti Finansijsko-obavještajnog odjeljenja Državne agencije za istrage i zaštitu BiH (SIPA), ili otkrivanju, razjašnjavanju i dokazivanju drugih krivičnih djela, ukoliko postoji sumnja da finansijska transakcija sa bankovnog računa predstavlja krivično djelo, da je namijenjena učinjenju krivičnog djela, da služi prikrivanju krivičnog djela ili prikrivanju dobiti ostvarene krivičnim djelom.\nOsnivanje Dnevnog centra za djecu u riziku i djecu u kontaktu sa zakonom u Istočnom Sarajevu\nKako bi djelovali u najboljem interesu djeteta, profesionalci iz oblasti dječije zaštite sa područja grada Istočno Sarajeva, 2015. godine, planirali su formiranje dnevnog centra za djecu u riziku i djecu u sukobu sa zakonom. Iako se na ovoj aktivnosti iz Akcionog plana za prevenciju maloljetničkog prestupništva i primjenu alternativnih mjera radi već duže vremena, ona će biti realizovana početkom 2017. godine.


Naš grad domaćin Regionalne konferencije za mlade poljoprivrednike - Sirmiuminfo\nSremska Mitrovica – Regionalna konferencija za mlade poljoprivrednike održana je u Hotelu „Srem” u organizaciji Ministarstva poljoprivrede, šumarstva i vodoprivrede Vlade Republike Srbije. Na konferenciji su predstavljeni IPARD fondovi za mlade poljoprivrednike, održana je i panel diskusija o uspešnim IPARD projektima u našoj zemlji.\nKonferencija je održana u okviru projekta tehničke pomoći „Jačanje kapaciteta za usklađivanje sa pravnim tekovinama EU u oblasti poljoprivrede, ruralnog razvoja, bezbednosti hrane, veterinarske i fitosanitarne politike”, koji finansira Evropska unija.\nSenad Mahmutović državni sekretar Ministarstva poljoprivrede, šumarstva i vodoprivrede Vlade Republike Srbije izrazio je veliko zadovoljstvo što se danas nalazi u Sremskoj Mitrovici: „Mi smo danas na zadatku koji nam je dao kabinet ministra Nedimovića kao njegovim saradnicima, da mladim poljoprivrednicima predočimo Nacionalni program ruralnog razvoja, konkretne i relevantne podsticajne mere koje oni mogu da koriste, da ih ukratko i suštinski upoznamo sa pregovaračkom procesom koji Republika Srbija sprovodi sa Evropskom unijom u postupku pristupanja jer od tih procesa zavisi i koliko će evropskih fondova biti dostupno za naše mlade poljoprivrednike. Takođe upoznali smo ih i sa IPARD programima i sredstvima. Mladi nisu samo garancija naše budućnosti i našeg razvoja, oni su u stvari garant i našeg opstanka, a pandemija i sve godine unazad kristališu dva ključna pitanja, pitanje zdravlja ljudi i pitanja prehrambene sigurnosti ljudi.”\nProizvodnja zdrave hrane i bezbednost hrane sve su važnije teme čovečanstva – usled klimatskih promena, zagađenja, pandemije, zato je bitno da se svi ponašamo odgovorno. IPARD označava Instrument pretpristupne pomoći za ruralni razvoj, to je program Evropske unije, koji pomaže poljoprivrednicima u Srbiji da unaprede poslovanje: favorizuje upravo one koji posluju odgovorno.\nBranislav Veljković šef Odseka za ruralni razvoj u ministrastvu izneo je rezultate koje je Ministarstvo poljoprivrede uradilo u prethodnom periodu: „Za svega tri raspisana javna konkursa za podršku mladim poljoprivrednicima počevši od 2017. godine imali smo skoro 5.000 korisnika, mladih poljoprivrednika i isplaćenih preko 35 miliona evra. Nadam se da smo tim sredstvima doprineli unapređenju kvaliteta života u ruralnim područjima i unapređenju proizvodnje mladih poljoprivrednika. Ministarstvo poljoprivrede trenutno izrađuje Nacionalni program ruralnog razvoja za period 2021- 2024. godina sa posebnim osvrtom na podršku mladim poljoprivrednicima, u cilju opstanka na selu, unapređenja kvaliteta života, bolje dostupnosti finansijskih sredstava, pristupa fondovima za razvoj poljoprivrede i uopšte razvoja i unapređenja konkurentnosti.”\nProjekti EU namenjeni poljoprivrednicima u Srbiji podstiču korišćenje sredstava iz fondova za poljoprivredu i ruralni razvoj, unapređuju kvalitet proizvoda, te povećavaju njihovu konkurentnost na tržištu EU sa preko 500 miliona potrošača.\nDušica Pavlović direktorica Agencije za ruralni razvoj Grada Sremska Mitrovica pozdravila je prisutne na Regionalnoj konferenciji posvećenoj mladim poljoprivrednicima i rekla: „Mladim poljoprivrednicima ova konferencija je značajna što se upravo ovim putem upoznaju sa svim relevantnim podsticajima koje oni mogu da iskoriste, a sve to ima jako velik značaj iz prostog razloga, zato što naši mladi poljoprivrednici predstavljaju i budućnost naše poljoprivrede”.\nNačelnica Odeljenja za upravljanje IPARD programom i šef IPARD Upravljačkog tela Ministarstva poljoprivrede, šumarstva i vodoprivrede Republike Srbije, Jasmina Miljković, predstavila je neke mogućnosti koji ovaj program donosi: „IPARD je vodeći program u ovoj oblasti, u okviru kog je za Srbiju izdvojeno 175 miliona evra u periodu između 2014. i 2020, uz još 55 miliona evra nacionalnog sufinansiranja. Važno je napomenuti da su ova sredstva korisnicima dostupna do 2023. godine. IPARD je praktična medalja onoga što nas čeka u Evropskoj uniji jer je to instrument pretpristupne pomoći koji je nama sada dostupan i koji se realizuje po pravilima koji su akreditovana od strane Evropske komisije, tako da je to već za nas u Srbiji sve zajedno, jedna priprema šta nas očekuje kada budemo zemlja članica”.\nPrisutni su se informisali o tome šta fondovi EU donose srpskoj poljoprivredi. Najavljen je i pripremi IPARD III (2021-2027), novi ciklus u kome će domaćim poljoprivrednicima biti omogućena dodatna sredstva.\nMeđu učesnicima bio je i Pevac Miroslav poljoprivrednik iz Manđelosa koji se trudi da posećuje ovakva dešavanja kako bi bio informisan i kaže: „Pogotovo da se obavestim u vezi nekih noviteta u okviru poljoprivrede, ratarske i povrtarske proizvodnje. To nam dosta znači, nešto novo saznamo, poljoprivreda je posao koji uvek može da se unapredi na neki način, da li putem fizičkog rada ili primenom nekih novih pesticida i ostalih sredstava.”\nPredstavljeni su vidovi pomoći Evropske unije u oblasti poljoprivrede i ruralnog razvoja Republici Srbiji i putem uspešnih priča IPARD podrške, koje su na konferenciji predstavili korisnici Mere 1 – Investicije u fizičku imovinu poljoprivrednih.\nSvi zainteresovani mogli su da prate prenos konferencije preko Fejsbuk stranice i da postavljaju pitanja u komentarima.\nNakon izlaganja predstavnici IPARD agencije odgovarali su na pitanja i nedoumice u vezi sa IPARD merama, konkursima i njihovom primenom.


Srbija je napredovala po indeksu ekonomskih sloboda na listi „Heritidž fondacije” za 2019. godinu, zauzevši 69. mesto među 180 rangiranih zemalja, što je za 11 pozicija bolje u odnosu na prethodnu godinu.\nUkupan skor Srbije, kako se navodi na sajtu Fondacije, povećan je za 1,4 poena na 63,9 poena, što je svrstava u kategoriju ekonomski „umereno slobodnih zemalja”.\nSrbija je, kako piše, ostvarila veliko poboljšanje u oblasti fiskalnog zdravlja, pri čemu su veće ocene na planu poslovnih sloboda i državne potrošnje nadmašile smanjenje skora u oblasti trgovinskih sloboda i efikasnosti pravosuđa, prenosi Politika.\nU kvalitativnoj analizi Indeksa se navodi da, uz snažan ekonomski rast i značajnu fiskalnu konsolidaciju, vlada u Beogradu planira dalje postepene reforme za unapređenje poslovnog ambijenta, ali da će „napredak u reformisanju javne uprave i privatizaciji državnih kompanija u sektorima električne energije, komunikacija i prirodnog gasa, ipak biti nešto sporiji”.\nOd zemalja regiona, lošije rangirane od Srbije su Bosna i Hercegovina, Hrvatska i Crna Gora, koje su zauzele 83. 86. i 92. mesto respektivno, a bolje rangirane su Slovenija (58.), Albanija (52.), Bugarska (37.) i Makedonija (33.).


Mira Brtka u svetu filma i mode - LookerWeekly.com magazin\nStručna vođenja kroz izložbu Refleksije počinju u petak, 2. aprila u 13 časova\nIako traje tek desetak dana, izložba Mire Brtke – ‘’Refleksije’’, privlači veliku pažnju publike, koja je zadivljena raznolikošću medija u kojima je ova velika umetnica stvarala. Fondacija Mira Brtka i Muzej grada Beograda zato orgaznizuju stručna vođenja kroz izložbu, petkom u 13 časova, zahvaljujući kojima ćemo upoznati prilike i vreme u kojima je Brtka uspešno gradila svoju umetničku karijeru, ne ograničavajući se na jedan segment, baveći se i slikarstvom i skulpturom i filmom i modom.\nMira Brtka na filmu – 1956. Prag\nUpravo segment koji se tiče njenog stvaralaštva kao rediteljke, ali i uspešne kostimografkinje, pa i modne dizajnerke, Miru Brtku je uveo u neke zanimljive umetničke krugove. Rad na filmu i saradnja sa Nikolom Majdakom, doveli su do saradnje Mire Brtke i Nobuje Abea (Nobuya Abe) – osnivača grupe Illumination, čija je pripadnica i sama bila.\nOno što pored njenog aktivnog stvaralaštva, povezuje Miru Brtku i film, je brak sa filmskim rediteljem Draganom Kresojom, kojeg je upoznala tokom rada na filmu ”Sutjeska”. Nakon njegove tragične smrti, Mira Brtka osniva Fondaciju Brtka Kresoja, koja se bavila očuvanjem filmskog dela Dragana Kresoje i njene likovne umetnosti.\nKao kostimografkinja sarađivala je sa poznatim Pjerom Paolom Pazolinijem (Pier Paolo Pasolini), njene kreacije su nosile tada velike zvezde, kao što je bila glumica Izabela Roselini, čiju fotografiju u Miriinoj haljini možemo videti na izložbi ‘’Refleksije’’. Mirine haljine prodavale su se u jugoslovenskom modnom gigantu Jugoexportu, a dospele su i na stranice čuvenog VOGUE magazina, gde su okarakterisane kao slovenske haljine.\nStručna vođenja kroz izložbu ”Refleksije” biće organizovana svakog petka u 13:00. Kroz izložbu vode istoričarke umetnosti – Selena Andrić i Anđela Maletić.\nIzložba Mire Brtke ”Refleksije”, postavljena je u Muzeju grada Beograda (Resavska 40b) do 25. aprila 2021.


RTCG - Radio Televizija Crne Gore - Nacionalni javni servis :: Ekonomija :: CG se zadužuje da bi vratila stara dugovanja\nKONATAR OCJENJUJE 04. 12. 2019. 14:40 >> 14:39 2\nCG se zadužuje da bi vratila stara dugovanja\nCrna Gora se danas zadužuje da bi vratila stara dugovanja i plaćala dospjele tekuće obaveze, saopštio je potpredsjednik Građanskog pokreta URA, Miloš Konatar i dodao da je zabrinjavajuće što Vlada uzima nove kredite kako bi vraćala stare dugove.\nOn je u otvorenom pismu ministru finansija, Darku Radunoviću, kazao da je evidentno da javni dug postaje "omča o vratu Crne Gore" i budućih generacija.\n"Sve statističke prognoze za naredne tri godine ukazuju da će crnogorska ekonomija opadati u odnosu na one u okruženju i da se očekuje manje stranih direktnih investicija i to po relevantnim istraživanjima sa međunarodnih adresa", rekao je Konatar.\nOn je dodao da je samo u mandatu Radunovića, od kraja 2016. godine, državni dug porastao sa 2,5 milijardi eura na 3,8 milijardi eura, koliko će iznositi krajem ove godine.\n"I ne, nemojte reći zbog auto-puta jer i sami vrlo dobro znate u ovih 3,8 milijarde eura duga nije uključen cjelokupan iznos kredita za auto-put od kineske Exim banke, što ukazuje da će državni dug na kraju naredne godine dostići nivo od četiri milijarde eura", kazao je Konatar.\nOn je pitao Radunovića o kakvoj odgovornoj politici govori kada će državni dug Crne Gore na kraju ove godine iznositi 79,8 odsto bruto domaćeg proizvoda (BDP).\n"O kakvoj štednji govorite kada na kamate dajemo 104 miliona eura? I to nas dovodi do ključnog pitanja - šta se dešava sa povoljnim kreditima i niskim kamatnim stopama", pitao je Konatar.\nOn je saopštio da je Crna Gora u ovoj godini na otplatu duga dala 469,46 miliona eura, od čega je kamata iznosila 95,55 miliona eura. To znači da je kamata u odnosu na dug u ovoj godini bila 20,35 odsto.\n"Ako je neko pomislio da ćemo u narednoj godini platiti manje kamate, prevario se, jer ćemo za kamate platiti 103,84 miliona eura", zaključio je Konatar.\nNe idemo na Kolegijum kod Brajovića


Džajić vraća Vukovića, Omega ide na pozajmicu - Fudbal, Top News, Transferi\nDžajić vraća Vukovića, Omega ide na pozajmicu\nAleksandar Milosavljević 29.08.2013., 14:56\nU Crvenoj zvezdi se više ne zan ko je zadužen za dovođenje pojačanja. Da li je to sportski direktor Zoran Stojadinović ili sportska komisija, Dragan Džajić kao predsednik kluba ili se nešto pita i trener Slaviša Stojanović.\nPrema poslednjim informacijama koje stižu iz kluba iz Ljutice Bogdana Dragan Džajić je u sredu pregovarao sa bivšim prvotimcem Zvezde Jagošem Vukovićem koji se tokom leta spominjao kao moguće pojačanje Vojvodine. Za sada nije poznato dokle se stiglo u tim pregovorima, ali navijačima crveno-belih je svakako ostala u pamćenju Vukovićeva izjava da se nikada neće vratiti u Zvezdu jer su ga svojevremeno dali Radu kao džak krompira u razmeni u kojoj je na Marakanu stigao Nemanja Pejčinović.\nVuković je posle Rada igrao u Holandiji za PSV iz Ajndhovena i Rode iz Kerkradea, a u Zvezdi bi mogao da zameni Omegu Robertsa kojeg trener Stojanović ne vidi u timu pa će Liberijac verovatno biti poslat na pozajmicu u OFK Beograd.\nPodsećamo da je Zvezda za Omegu ovog leta Smederevu na ime obeštećenja isplatila 35.000 evra, a da je sam igrač dobio godišnju platu od 50.000 evra, a na kraju ispada da neće odigrati zvaničan meč u crveno-belom dresu.\nFK Crvena zvezdaJagoš Vuković\nPrethodna vest Petković Nađu pevao ‘Indija, Pakistan…’\nSledeća vest Dobar start srpskih kajakaša na Svetskom prvenstvu\nAleksandar Rakočević 22.09.2021., 14:11\nPetković Nađu pevao ‘Indija, Pakistan…’


Radionica: Srbija i region nailaze na problem zavisnosti od uglja - Ekonomija - Dnevni list Danas\nPočetna » Vesti » Ekonomija » Radionica: Srbija i region nailaze na problem zavisnosti od uglja\n„Imate problem da su ove države u velikoj meri zagađene i zavisne od jednog energenta. Zavisnost od lignita je rizična po bezbednost ljudi“, rekao je Spasojević na radionici „Monitoring javnih politika u oblasti klimatskih promena.\nSpasojević je ocenio da su nadležni organi sami krivi što se Srbija nalazi u nezahvalnoj situaciji po pitanju usvajanja strateških dokumenata i zakona koji se tiču klimatskih promena.\n„Srbija nije samo u obavezi da samo ažurira i donosi nove dokumente u sa Evropskom unijom, ona je u obavezi i prema energetskoj zajednici“, kazao je Spasojević.\nDodao je da pored toga što se u Srbiji kasni sa usvajanjem sporazuma sa međunarodnih konferencija o klimatskim promenama, da se i ne poštuje ono što je prihvaćeno.\nGovoreći o Zakonu o klimatskim promenama koji je usvojen ove godine, Spasojević je rekao da je poražavajuće što disukuje u Skupštini tokom usvajanja tog zakona nije imala veze sa aktuelnim problemima.\nOn je istakao da neki od problema Zapadnog Balkana predstavaljaju termoelektrane na ugalj, nedostatak filteracije, loš lignit i individualna ložišta.\nDodao je da u Srbiji napravljen blagi zaokret prema obnovljivim izvorima energije kada su otvoreni vetroparkovi kapaciteta od ukupno 400 megavata struje.\nRadionicu je organizovao Evropski pokret u Srbiji.


Izdvajamo: Železnica će biti primarni vid transporta i ljudi i robe, projekti vredni više od 6 mlrd EUR | www.025.rs\nwww.025.rs / SRBIJA / Izdvajamo: Železnica će biti primarni vid transporta i ljudi i robe, projekti vredni više od 6 mlrd EUR\nIzdvajamo: Železnica će biti primarni vid transporta i ljudi i robe, projekti vredni više od 6 mlrd EUR\nU Srbiji su planirani železnički projekti vredni više od 6 mlrd EUR, a cilj je da Srbija kompletno modernizuje železnički saobraćaj i prugama se poveže sa svim zemljama u reigonu i sa EU, rekla je premijerka Ana Brnabić na otvaranju Zapadnobalkanskog železničkog samita 2021, u stanici Prokop. Brnabić, koja je na železničkoj stanici Beograd Centar – Prokop, dočekala voz Connecting Europe Express, čiji dolazak se poklapa sa današnjim održavanjem Železničkog samita Zapadnog Balkana 2021 u Beogradu, navela je da su u Srbiji planirani železnički projekti vredni više od 6 mlrd EUR. Samit organizuju Transportna zajednica, Evropska investiciona banka (EIB) i Evropska banka za obnovu i razvoj (EBRD), a domaćin je Ministarstvo građevinarstva, saobraćaja i infrastrukture.\nPredsednik Skupštine Srbije Ivica Dačić sastao se u Ankari sa svojim turskim kolegom Mustafom Sentopom. Dačić je istakao da su dobri odnosi sa Turskom veoma važni jer, kako je rekao, Turska je bitan faktor u regionu, zbog odnosa sa BiH, kao i zbog unutrašnje stabilnosti Srbije. “Važno je podići nivo međusobnog poverenja, koje nikada nije bio veće u poslednjih sto godina”, naglasio je Dačić posle sastanka sa predsednikom parlamenta Turske Mustafom Sentopom.\nPredsednik Srbije Aleksandar Vučić rekao je da su razgovori sa kancelarkom Nemačke Angelom Merkel bili otvoreni o svim važnim društvenim i političkim pitanjima. Merkelova je poručila da odnose dveju zemalja odlikuju iskrenost i sposobnost da se druga strana sluša i na osnovu toga sprovedu konkretni koraci. Apsolutno smo svesni da nećemo biti deo EU dok ne rešimo pitanje Kosova, rekao je predsednik. “Lično sam ponosan što sam posle mnogo godina saradnje imao priliku da budem jedan od učesnika, domaćina kancelarke Merkel na kraju njenog mandata. Hvala kancelarki na svemu što je učinila kako za Zapadni Balkan, tako i za Srbiju. Za razliku od mnogih drugih, kod nas zahvalnost ne traje kratko i kada ne bude ovde kao kancelarka, mi ćemo uvek isto govoriti”, rekao je predsednik Srbije.\nPetković: Neodgovorne poruke iz Prištine novi kamen spoticanja\nNeodgovorne poruke koje ponovo dolaze od političara iz Prištine da neće formirati Zajednicu srpskih opština, novi su kamen spoticanja u procesu normalizacije odnosa sa Beogradom, saopštio je direktor Kancelarije za Kosovo i Metohiju Petar Petković. Petković je saopštio da izjava Vjose Osmani da ne može da postoji monoetnička tvorevina poput ZSO, zapravo je poruka da za Prištinu Briselski sporazum ne važi, onako kako je pre osam godina potpisan i kako ga je svojim autoritetom verifikovala i Evropska unija.\nPredsednik Srbije na primopredaji specijalnih vozila za vakcine\nPredsednik Aleksandar Vučić prisustvovaće danas primopredaji 26 specijalizovanih vozila za prevoz vakcina i medicinskog osoblja. Vozila su nabavljena sredstvima IPA 2020 kroz Projekat EU za lokalni razvoj (EU PRO PLUS), koji sprovodi Kancelarija Ujedinjenih nacija za projektne usluge (UNOPS). Primopredaja vozila biće obavljena u 11 sati na platou ispred Palate Srbija. Inače, cilj programa EU za lokalni razvoj EU PRO Plus je da doprinese sveukupnom društvenom i ekonomskom razvoju 99 lokalnih samouprava u Šumadiji, zapadnoj, južnoj i istočnoj Srbiji.\nEIB: Srbija može da računa na podršku u zelenim energetskim projektima\nMinistarka rudarstva i energetike Srbije Zorana Mihajlović razgovarala je danas sa potpredsednicom Evropske investicione banke (EIB) Lilianom Pavlovom o nastavku saradnje u rudarskom i energetskom sektoru, saopštio je njen kabinet. Pavlova je rekla da Srbija može da računa na pomoć i podršku te banke. – Predlažem da zajedno identifikujemo projekte na kojima možemo raditi. Tu smo da pružimo i tehničku pomoć u pripremi i realizaciji projekata, kao i da finansijski podržimo projekte u zelenom sektoru. Oblast energetske efikasnosti nam je takođe interesantna za saradnju – rekla je Pavlov.\nTags: aktuelnosti, srbija, zeleznica\nU Somboru izložba Konstantinosa Petrovića


Jučer je u prostorijama Centra za edukaciju sudija i tužilaca republike Srpske (CEST RS) u Banja Luci održan seminar na temu „Upravljanje sudskim postupkom“. Seminar je organizovalo Visoko sudsko i tužilačko vijeće Bosne i Hercegovine (VSTV BiH) u saradnji s CEST-om RS u okviru projekta „Konsolidacija i dalji razvoj pravosudnog komunikacijskog i informacijskog sistema“ kojeg finansira Evropska unija iz programa IPA 2013.\nSvrha seminara bila je unapređenje uloge sudije u upravljanju sudskim postupkom i vremenom koje mu stoji na raspolaganju kako bi se dužina trajanja postupka, odnosno rješavanje predmeta sveli na razuman rok te time povećala efikasnost pravosuđa. Uvodni dio bio je posvećen osnovnim principima planiranja i upravljanja vremenom i najčešćim greškama u organizaciji radnog vremena.\nOslanjajući se na diskusiju i utvrđene probleme, drugi dio seminara se odnosio na dileme u primjeni odredbi o odgađanju i odlaganju ročišta, rješavanje predmeta u razumnom roku te se analiziralo postojeće stanje u pogledu trajanja sudskih postupaka u sudovima u BiH.\nNa kraju su također predstavljeni instrumenti i metode za efikasno upravljanje sudskim postupkom, kao i vještine efektivne komunikacije i korištenja tehnologije s ciljem poboljšanja upravljanja sudskim postupkom.\nUnapređenje uloge sudije u upravljanju sudskim postupkom jedna je od aktivnosti projekta „Konsolidacija i dalji razvoj pravosudnog komunikacijskog i informacijskog sistema“.\nS obzirom na veliki broj predmeta koji opterećuju pravosuđe BiH i neprimjerenu dužinu trajanja sudskih procedura, VSTV BiH je prepoznao potrebu za unapređenjem uloge sudije u upravljanju sudskim postupkom i vremenom koje mu stoji na raspolaganju.\nJedan od glavnih zadataka koji se stavlja pred sudije je donošenje odluka u razumnom roku, i u tom smislu, i efikasnija organizacija i korištenje vremena koje imaju tokom svog radnog dana.


Ferstapen konačno pobijedio u Italiji, Hamilton se spasio! - BIGportal.ba\n18 Aprila, 2021 19 Aprila, 2021 02231\nVozač Red Bula Maks Ferstapen ostvario je prvu pobjedu u karijeri u Italiji, pošto je slavio na Velikoj nagradi Emilije Romanje, drugoj trci sezone Formule 1.\nHolandski automobilista je u Imoli došao do 11. trijumfa u karijeri i tako prekinuo niz loših rezultata na Apeninskom poluostrvu. Prošle sezone nijednu trku na tlu Italije nije uspeo da završi, a ovoga puta se sjajno snašao u haotičnoj trci, koja je jednom prekidana, a još jednom usporavana izlaskom bezbednosnog vozila na stazu.\nDrugo mesto zauzeo je Luis Hamilton u Mercedesu, i to uprkos tome što je napravio svoju najveću grešku u poslednje dve godine, i kroz cilj prošao sa preko 20 sekundi zaostatka. Na trećem stepeniku pobedničkog postolja našao se vozač Meklarena Lando Noris, koji je tako ponovio svoj najbolji rezultat u karijeri.


Revolucija ventilskih ostrva | mehatronika.gomodesign.rs\nRevolucija ventilskih ostrva\nPrva ventilska ostrva firme Festo, pod imenom “Tiger” lansirana su na tržište još 1989. godine. Od tada je Festo u kontinuitetu usavršavao svoje blok-ventile. Sistemi su postali modularni, a električno ventilsko ostrvo CPX je otvorilo niz mogućnosti za funkcionalne integracije. Potpuna automatizacija monitoringa stanja, tehnologije zaštite, kontrole kretanja i proporcionalne tehnologije, kao deo širokog izbora ventilskih ostrva, pokazuje da su aplikacije iz automatizacije ostale u pravim rukama sa MPA, VTSA i ostalim tipovima ventilskih ostrva, čak i do danas.\nFesto je predstavio svoje prvo ventilsko ostrvo pre 20 godina, koje je omogućilo veću ekonomičnost u projektima pneumatske automatizacije. Ranije su projektanti fabrika često morali da se bore sa mrežom kablova i pneumatskih cevi, zbog prakse da je svako zasebno ostrvo zahtevalo odvojenu električnu konekciju a svaki elektro-magnet morao da bude spojen zasebno sa kontrolerom. Taj proces nije izazivao samo visoke troškove,\nveć je značio i kompleksnu instalaciju sa velikim rizikom greške. Sa druge strane, kompaktna montaža na zajedničku podlogu otvorila je vrata za niz mogućnosti kao što je integrisanje električnih komponenata, uz značajne uštede. Dve decenije kasnije, ventilska ostrva sa upakovanom elektronikom, postala su nezamenjivi deo proizvodne opreme za različite industrije. Uz brojne inovacije, firma Festo spremno dočekuje izazove 21. veka.\nTehnologija zaštite na ventilskim ostrvima\nDanas, ventilska ostrva firme Festo mogu biti opremljena sa važnim integrisanim zaštitnim funkcijama, smanjujući naknadne troškove na minimum. Jedan od primera je soft-start ventil VABF, za upotrebu sa standa-rdizovanim ventilskim ostrvom VTSA. On obezbeđuje lagano, kontrolisano podizanje sistema izlaznog pritiska, što znači da cilindri kao i uređaji koji slede stižu polako u svoje početne pozicije. Prednost za korisnike je u tome što se instalacije pokreću sigurno a potencijalna opasnost kojoj su radnici izloženi je redukovana. Pritisak prekidača i samo vreme podizanja mogu biti precizno podešeni kako bi se dobile odgovarajuće karakteristike podizanja pritiska za datu aplikaciju.\nPraćenje stanja na ventilskim ostrvima (Monitoring)\nVentilska ostrva firme Festo ispunjavaju savremene zahteve mnogih dizajnera i inženjera da se poslovi održavanja sistema dijagnostičkih podataka iz sistema automatizacije obave i dok su oni u punoj funkciji. Električni terminali CPX preuzimaju funkciju “mozga” ventilskih ostrva i upravljaju pulsom svih podsistema da bi se formirale nezavisne poruke o stanju, koje se onda koriste – sa tehnologijom FDT/DTM – da olakšaju zadatak glavnog kontrolera.\nKonkretno rešenje firme Festo je novi kontroler CPX-CEC-C1, sa visokofunkcionalnim kontrolerom koji radi sa CPX-MPA podlogom ventilskog ostrva. Ovaj mali uređaj sa višestrukim prednostima, omogućava ne samo autonomnu kontrolu svih podsistema, već i zasebno pretprocesovanje važnih dijagnostičkih podataka direktno na ventilskom ostrvu. Ovo značajno redukuje obim prometa podataka na\nfieldbusu. CPX-CEC releji šalju dijagnostičke poruke opisujući pritisak, meru protoka i vreme ciklusa glavnom kontroleru. Podaci mogu biti jednostavno integrisani u postojeće sisteme, na primer preko OPC servera.\nEkonomičnija instalacija i upravljanje sa Festo terminalima\nPrednosti i nedostaci centralizovane i necentralizovane instalacije ventilskih ostrva su poznati. Opseg ventilskih ostrva firme Festo nudi dodatne koncepte hibridne instalacije, obezbeđujući maksimalnu ekonomičnost za date aplikacije. Ovakva rešenja kombinuju, na primer, decentralizovane lance upravljanja sa malim ventilskim ostrvima i kratke puteve do aktiviranih pogona sa centralizovanim fieldbus čvorom maksimalne ekonomičnosti. Ventilska ostrva se isto tako mogu koristiti i za efikasnu kontrolu električnih pogona. Kontroleri CPX-CMXX, CPX-CM-HPP i CPX-CEC-M1 ispunjavaju sve moguće zahteve za kontrolu pokretanja, od koordinisanih pokreta u više osa, do ugrađene kontrole kompleksnih podsistema.\nProporcionalna pneumatika na terminalima\nJoš jedan dokaz da je tehnologija ventilskih ostrva spremna za 21. vek je dostupnost čitavog niza specifičnih rešenja za aplikacije, zasnovanih na ventilskim ostrvima firme Festo. Čitava serija trenutnih primera uključuje integraciju modularnog proporcionalnog ventilskog sistema VPPM u ventilsko ostrvo MPA. Ovo znači da se mogu obezbediti rešenja i za najzahtevnije primene, kao što su izvijanje i sečenje rolni u industriji pakovanja. U ovom kontekstu, VPPM ventili dokazuju svoju vrednost kao inteligentni kontroleri za sve vrste zahteva pokretanja, kontrolišući pneumatske pogone i u odnosu na snagu i na brzinu.


20 najskupljih pari cipela na svetu - Lux Life luksuzni portal\n20 najskupljih pari cipela na svetu\nPredstavljamo vam novu top listu sa najskupljim komadima obuće za ovu godinu…\nOno što je možda za mnoge iznenađujuće, u prvih pet pripadnika ove liste, ne nalazi se nijedan model namenjen muškarcima. Zahvaljujući retkim dijamantima, platini i zlatu, ženske cipele dobile su sasvim novo značenje luksuza, u iteracijama slavnih svetskih dizajnera. Za muškarce se u ovom domenu pobrinuo čuveni dizajner Tom Ford, koji je kreirao model u potpunosti prekriven dijamantima. Skupoceni materijali i ručni rad su ono što sve modele sa naše liste čine toliko skupocenim.\nMožemo slobodno reći da je vreme nošenja obuće čisto radi njene funkcionalnosti davno prošlo. Danas, obuća predstavlja integralni deo jednog garderobera i ličnog stila, u verzijama od interesantnih materijala, sa zabavnim bojama i ponudama za svaku priliku.\nOni najbogatiji, definitivno znaju kako da odaberu dobre cipele, a sigurni smo da se neke od njih nalaze baš na našoj listi, koju možete otkriti u galeriji:\nnajskuplje cipele na svetu |


Podravka Eva haringa fileti u paradajz sosu 170g limenka cena akcija Srbija\nEPonuda > Hrana > Konzervirana hrana > Riblje konzerve > Haringa > Podravka Haringa\nPodravka Eva haringa fileti u paradajz sosu 170g limenka cene\ncena 206,99 din | prodavnica (1)\nTrenutno nemamo slike za Podravka Eva haringa fileti u paradajz sosu 170g limenka\nEPonuda nije internet prodavnica već Vam omogućava da brzo i lako nađete Podravka Eva haringa fileti u paradajz sosu 170g limenka po najjeftinijoj ceni. Naš cilj je da kupci budu što bolje informisani o ponudi Podravka Eva haringa fileti u paradajz sosu 170g limenka na tržištu Srbije. Vrlo lako nalazite željeni proizvod za kategoriju Haringa cene, ne morate da lutate od sajta do sajta za Podravka Haringa, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Podravka Eva haringa fileti u paradajz sosu 170g limenka sa PRODAVCEM. EPonuda ne može da garantuje potpunu tačnost specifikacije i slika za Podravka Eva haringa fileti u paradajz sosu 170g limenka. Pre kupovine, podatke za Podravka Eva haringa fileti u paradajz sosu 170g limenka proverite na sajtu PROIZVOĐAČA.